
कम्युनिस्ट पार्टी 
ता घोषणापत्र 


“इद रचना प्रतिभाशाली स्पष्टता संगे ओसो पूरा जोरशोर ते उंदी पूना विश्व- 
सिद्धांत, सुसंगत भौतिकवाद, बदिना लोप्पा सामाजिक जीवन ता क्षेत्र वांता, 
विकास ता सबसे बेहरा और व्यापक सिद्धांत ता रूप ते ट्रृद्ववाद, वर्ग-संघर्ष 
ओसो सर्वहारा ता, उंदी पूना कम्युनिस्ट समाज बने कियानोरा उंदी विश्व 
ऐतिहासिक क्रांतिकारी भूमिका ता सिद्धांत ता चित्र बने कीसिंता।” 
कामरेड लेनिन 

॥872ता जर्मन संस्करण ता भूमिका 


अस्केटा परिस्थितिंग लोप्पा गुप्त रूप ते काम कीयना कम्युनिस्ट लीग। 
पोरोल ता अंतरराष्ट्रीय मजदूर संघ सन 847 नवम्बर महीना ते लंदन लोप्पा 
आत्ता तन्ना कांग्रेस लोप्पा माकिन इरवुरासीर किन पार्टी ता उंदी विस्तृत 
सैद्धांतिक ओसो व्यवहारिक कार्यक्रम बने कीयना काम सौंपे कित्ता। इद 
दोइ रास्ता 'घोषणापत्र' ता पुट्टना पीटो आंदू। इदिना कैदे रास्ता पहली कापी 
फरवरी क्रांति2 ता उचुन हप्तांग मुन्ने छपेमायला काजे लंदन लोहतद मत्ता। 
अदु सबसे मुन्ने जर्मन भाषा ते छपेमासी मत्ता। ताना पेरके इदिन लगभग 2 
अलग-अलग जर्मन संस्कररण जर्मनी, इंग्लैंड ओसो अमेरिका लोप्पा छापे 
कियमूड़ाता। अंग्रेजी ते सबसे मुन्ने सन 850 ते (Red Republican)3 
पत्रिका लोप्पा लंदन ते छपे कीत्ताद मत्ता। इदिना अनुवाद कुनारी हेलेन 
मैकफर्लेन किसी मत्ता अनि सन ।87] ते लगभग मूंडु अलग-अलग अंग्रेजी 
अनुवादकु अमेरिका लोप्पा प्रकाशित आत्तांग। इदिना फ्रांसीसी भाषा ता 
अनुवाद पेरिस लोप्पा सन 848 साल ते जून विद्रोह4 तुकू उचुने मुन्ने आसी 
मत्ता ओसो इंजे अदु न्यूयार्क ता ((& 5009॥5.6)5 पोरोल ता पत्र लोप्पा 
ओसो उंदी बेरा प्रकाशित आत्ता। इस्सल उंदी पूना अनुवाद वेने तैयार आया 
मंता। जर्मन भाषा ते पहली बेरा प्रकाशित आयना उचुन कालम पैरके इदिना 
उंदी पॉलिश भाषा ते आत्ता अनुवाद वेने लंदन लोप्पा छपेमाता। इदु शताब्दी 
ता सातवां दशक लोप्पा जेनेवा ते उंदी रूसी अनुवाद छपेमाता।6 पहली 
प्रकाशन उचुन कालम पेरके डेनिश भाषा ते वेने अनुवाद आसी मत्ता। 

हत्ता 25 सालकुना लोप्पा परिस्थिति बचोन बदलेमासी मत्तेकाई, इद 
'घोषणापत्र' लोप्पा रास्ता सिद्धांत नेंडु वेने मुन्ने मत्ता लेक्काने मंता। बेगानो 
उंदी-रेंडु जागाने सुडला-बेहरा सुधार कियमूड़ांता। सिद्धांत कुना अमल 
घोषणापत्र” लोप्पा वेहता लेक्का हर जागा ओसो हमेशाए विद्यमान 
ऐतिहासिक परिस्थितिंग पोरो आधार आसी मदिंतांग। अदिन काजे अध्याय 

दो ता आखरी ते वेहत्ता क्रांतिकारी कार्यवाइंग पोर्रो बदे विशेष जोर हीताद 
हिल्ले। नेंडु इदु हिस्सा वेल्ले अंश कुना लोप्पा वेल्ले अलग रूप ते रास्तद 
मंता। आधुनिक उद्योग ता हत्ता 25 साल कुना जबर्दस्त सफलता, अदिना 
संगे मजदूर वर्ग पार्टी-संगठन ता विकास विस्तार किन हूड़सोरे, फरवरी 
क्रांति लोप्पा ओसो ताना पेरके पेरिस कम्यून7 लोप्पा पहली बेरा सर्वहारा 
वर्ग पूरा दो महीनांग कैदे पोयत्ता राजनीतिक सत्ता ता दोरकता व्यवहारिक 
अनुभव किन हूड़तेके इद कार्यक्रम ता उचुक पोल्लोंग पाइना आतांग। इद 
कम्यून खासकर “मजूदर वर्ग पूंजीपति राज्य खुद बने कित्ता तना 
राजमशीनरी पोर्रो कब्जा किसी अदिना इस्तेमाल तन्ना उद्देश्य पूरा कियाला 
काजे किया परमूड़ायो” इंजी साबित किसीता। (हूड़ाटू- 'फ्रांस लोप्पा 
गृहयुद्ध। अंतरराष्ट्रीय मजदूर संघ ता जनरल कौंसिल ना चिट्ठी, जर्मन 
संस्करण, पेज नंबर 9, इदिना लोप्पा इद पोल्लो ता विस्तार ते विश्लेषण 
कीत्ताद मंता।) ओसो इदिना लोप्पा हित्ता समाजवादी साहित्य ता आलोचना 
वेने नेटा दृष्टिकोण ते पूरा स्पष्ट हिल्ले, बारांकु इत्तेके ताना लोप्पा ।847 
एवनलने रास्तद मंता। इदे आयवा अलग-अलग विरोधी पार्टिंग संगे 
कम्युनिस्ट लोरा संबंध ता बारे ते वेहता पोल्लोंग (चौथा अध्याय) सैद्धांतिक 
रूप ते इंजे वेने सही मंतांग, मति व्यवहार लोप्पा पाड़ना आतांग, बारांकु 
इत्तेके अस्केटा राजनीतिक परिस्थितिंग इंजे बिल्कुले बदलेमासी मंतांग 
ओसो ताना लोप्पा बवु राजनीतिक पार्टिंग ना बारे ते वेहताद मंतायो, अविना 
लोप्पा ज्यादातर इतिहास लोप्पाटले मायत्तांग। 
मति 'घोषणा पत्र' उंदी ऐतिहासिक दस्तावेज बनेमाता, तीना लोप्पा 
बदलाव कीयना इंजे मनाकिन बोनकिने अधिकार हिल्ले। मुन्ने बस्के दूसरा 
संस्करण छपेमायना अस्के 847 तिंची नेंडु एवनल आत्ता विकासक्रम पोरो 
रासमुइ आयर। इदु संस्करण इंजे तुरंते छापेकीयना जरुरी मत्ता अद्रमासी 
माकिन अद्रम ता भूमिका रासना टाईम दोरको आत्ता। 
कार्ल मार्क्स 
फ्रेडरिक एंगेल्स 
लंदन - 24 जून 872 

॥882 ता दूसरा 
रुसी संस्करण ता भूमिका 


“कम्युनिस्ट पार्टी ता घोषणा पत्र' ता अनुवाद बकूनिन किसी मत्तोर। इदिना 
पहली रूसी संस्करण सातवी दशक ता शुरूआत ते 'कोलोकोल' ता मुद्रण 
(छापे कियाना) कार्यालय प्रकाशित किसी मत्ता।8 अस्के पश्चिम “घोषणा 
पत्र' ता रूसी संस्करण लोप्पा सिर्फ दूसरा रकम ता साहित्यिक अनोखापन 
दिस्सनदु। मति इंजे इद्रम ता दृष्टिकोण असंभव मंता। 

अस्के (दिसम्बर 847) सर्वहारा आंदोलन ता इलाका बचोन सीमित 
मत्ता, अदिन घोषणा पत्र” ता आखरी अध्याय - विभिन्न देशकुना लोप्पा 
विभिन्न विरोधी पार्टिग ना संबंध ते कम्युनिस्ट लोरा परिस्थिति - स्पष्ट रूप ते 
तोहिंता। तीना लोप्पा रूस ओसो संयुक्त राज्य अमेरीका हिल्वा मत्ता। अद 
कालम ते अमेरिका ते जागा पोयना (आप्रवासन) संगे यूरोप ता पूरा देशी 
सर्वहारा ताकत कुन तन्ना लोप्पा खपे कीसी मत्ता ओसो रूस अस्के पूरा 
यूरोपीय प्रतिक्रियावाद ता आखरी ओसो बेहरा आरक्षित शक्ति मत्ता। रेंडासी 
देशकु यूरोप किन कच्चा माल लोहनवु ओसो संगेने अविना औद्योगिक माल 
ता खपत कियाला काजे हाटुम वेने मत्तांग। अस्के रेंडासी देशकु रेंडासी रकम 
ते यूरोपीय व्यवस्था ता आधार-स्तम्भ मत्तांग। 

नेटा परिस्थिति वेल्ले बदलेमाताद मंता! इदे यूरोपीय लोकुरा उत्तरी 
अमेरिका ते हंजी जागा पोयनाद बेहरा कृषि उत्पादन तुकू सही साबित 
आत्ता। इदिना मुकाबला कीयना इत्तेके नेटा सुडला-बेहरा सब्बे यूरोपीय 
सामंतवाद ता नींव किन सांगी किया मंता। इदे आयवा अदु अमेरिका किन 
तन्ना मारवा मंदना औद्योगिक संसाधन वेल्ले ऊर्जा संगे ओसो वेल्ले बेहरा 
स्तर ते फायदा एतना लेक्का बने कित्ता। इदिनगडल पश्चिमी यूरोप ओसो 
खासकर इंग्लैंड ता इंजे एवनल मत्ता इजारेदारी ता मोर्कुल जल्दिए 
उरंगियर। रेंडासी परिस्थितिंग ना खुद अमेरीका पोर्रो क्रांतिकारी तरीका ते 
प्रभाव अर्रा मंता। किसान लोरा लघु ओसो मध्यम स्तर ता भूस्वामिरा (पूरा 

कम्युनिस्ट पार्टी ता घोषणापत्र | 3 


राजनीतिक संरचना ता आधार मंदानोर) उंदि पेरके उंदि बेहरा-बेहरा फार्म 
कुना तूलना ते खत्म आया मंतांगः इदिना संगे ने औद्योगिक क्षेत्र कुना लोप्पा 
पहली बेरा वेल्ले बेहरा स्तर ता संख्या वाले सर्वहारा वर्ग कुना ओसो पूंजी 
ता आल्सवा परवा केंद्रीकरण ता विकास आया मंता। 
इंजे रूस किने हूड़ाटू। 848-849 ता क्रांति ताकनास्के यूरोपीय 
राजा लोरे आयवा यूरोपीय पूंजीपतिर वेने सर्वहारा वर्ग ता बेरसना ताकत 
किन हूड़सोरे रूस ता राजाल जार किन यूरोपीय प्रतिक्रियावाद ता मुखिया 
घोषित किसीतोर। नेंडु ओरू गातचिना लोप्पा क्रांति ता युद्धबंदी मंतोर9 
ओसो रूस यूरोप ते क्रांतिकारी गतिविधिंग ना हिरावल बने मात्ता। 
“कम्युनिस्ट घोषणा पत्र' आधुनिक पूंजीवादी मालिकना जल्दीए मायर 
इंजी घोषणा कीसि मत्ता, मति रूस लोप्पा माटु तीव्र रूप ते विकसित आसोर 
मत्ता पूंजीवादी लूट ओसो इंजे-इंजे विकसित आसोर मत्ता पूंजीवादी 
भूस्वामित्वअनि आधा तुकू ज्यादा भूमि पोर्रो किसान लोरा मालिकाना 
हूड़सोरे मंतोम। सवाल बातल तेदत्ता इत्तेके - एकदम लोप्पाटल ध्वस्त आसी 
मत्तेकाई भूमि ता आदिकालीन मालिकना लेक्का मंतांग रूसी ग्राम समुदाय, 
सीधा कम्युनिस्ट तरीका ते बराबरी ता मालिकना उच्चतर रूप ते नेंगा 
परिंताया? लेवेके इदिन वेने पश्चिम ता ऐतिहासिक विकासक्रम लेक्का ग्राम 
समुदाय भंग आयना प्रक्रिया किन वेंडा लागियर? 
इंजे इद सवाल ता सिर्फ उंदे उत्तर मंता - इंजे रूसी क्रांति पश्चिम ता 
सर्वहारा क्रांति कुना अवु रेंडासी उंदी-दूसरा ता कमी किन पूरा कीयना 
लेक्का मंता इंजे उदाहरण बनेमातेके भूमि ता वर्तमान रूसी सामुदायिक 
मालिकाना कम्युनिस्ट विकास काजे मुन्ने दायना बिंदु बने माया परिंता। 
कार्ल मार्क्स 
फ्रेडरिक एंगेल्स 
लंदन, 2 जनवरी 882 

॥883 ता जर्मन संस्करण ता 
फ्रेडरिक ऐगेल्स ना भूमिका 


इद संस्करण ता भूमिका ते नाकिन वरोन किने साईन किया लागतादु वेल्ले 
दुक्कम ता पोल्लो मंता। यूरोप ओसो अमेरीका ता पूरा मजदूर वर्ग किन 
सबसे ज्यादा कर्जा निहतना इत्तेके मार्क्स नाए कर्जी निहा लागियर, मति 
इंजे मार्क्स हाइगेट समाधि-स्थल (गुमिया-गुट्ठी) ते आराम किया मंतोर, 
ओना वीस गुमिया पोर्रो रोंडा ता पहली ऊयूम वेने पूइता। ओरु डोलता पेरके 
'घोषणा पत्र' किन संशोधित कीयना ओसो ताना काजे परिशिष्ट रासना 
इत्तेके बिल्कुले अल्सा परवा पोल्लो आंदू। अदिन काजे नन्ना इगा दोड़ रास्ता 
पोल्लो स्पष्ट रूप ते वेहना जरूरी मंता इंजी मानेमांतान- 

'घोषणापत्र' ते शुरू तिंची आखरी एवनल मूल विचारकु विशुद्ध रूप 
ते मार्क्स नवे आंदुंग। हर ऐतिहासिक युग ता आर्थिक उत्पादन ओसो 
अदिनगडल अनिवार्य रूप ते पुटना आयना सामाजिक संरचना अद युग ता 
राजनीतिक ओसो बौद्धिक इतिहास ता आधार-शिला मत्तांग - अदिन काजे 
(भूमि ता आदिम सामुदायिक स्वामित्व भंग आता पेरकेटल) लगातार पूरा 
इतिहास सामाजिक विकास ता अलग-अलग मंजिल कुने वर्ग संघर्षकु, 
शोषित ओसो शोषक लोरा नड़मा, शासित ओसो शासक लोरा नड़मा संघर्ष 
ता इतिहास मत्ता। इदु संघर्ष इंजे शोषित ओसो उत्पीडित वर्ग (सर्वहारा वर्ग) 
पूरा समाज किन शोषण, उत्पीड़न अनि वर्ग संघर्ष तिची पूराए मुक्त कियवा 
लेवा उत्पीडन ओसो शोषण कीयना वर्ग (पूँजीपति वर्ग) तिंची खुद किन 
मुक्त किया परवा लेक्कटा मंजिल ते एवता।* 


' न्ना अंग्रेजी अनुवाद ता भूमिका लोप्पा रासिस मत्तान, “इद प्रस्ताव ता बारे ते नावा 
राय इतिहास तुकू अनिवार्य रूप ते डारविन ना सिद्धांत जीवा-परिणामवाद कित्ता लेक्काने 


कम्युनिस्ट पार्टी ता घोषणापत्र | 5 


नन्ना इद पोल्लो मुन्ने वेने बचोनो बेरा वड़कत्तानः मति इंजे इद 'घोषणा 

पत्र' ता भूमिका ते तासना वेने जरूरी मत्ता। 
फ्रेडरिक एंगेल्स 
लंदन, 28 जून 883 


किया मंता, माटु इरवोमासी 845 तुकू मुन्ने उचुक सालकु एवनल तीरम-तीरम मुन्ने हत्तोम। 
नन्ना ओना बगिल तल स्वतंत्र रूप ते बेगा एवनल मुन्ने दाया परतान, इंदानदिन 'इंगलैंड ते 
मजदूर वर्ग की दशा' पोरोल ता रचना सबसे सही तरीका ते तोहिंता। मति नन्ना 845 ता 
वसंत कालम ते मार्क्स किन ओसो उंदी बेरा ब्राजिल ते कलियतान अस्के इद विचार किन 
ओरू मुन्नेटले विकसित किसी मत्तोर ओसो अदिन ओरू नावा मुन्ने बद हिसाब ते पेश कित्तोरो, 
अदु इगा नन्ना बचोन स्पष्ट रूप ते वेहताद मत्तायो अचोने स्पष्ट मत्ता।” (१890 ता जर्मन 
संस्करण लोप्पा एंगेल्स ना नोट।) 

॥890 ता जर्मन संस्करण ता 
फ्रे. ऐंगेल्स ना भूमिका तिंची 


“घोषणा पत्र' ता उंदी अलग इतिहास मंता। छप्पे मायानस्केने वेल्ले कम 
संख्या ते मत्ता वैज्ञानिक समाजवाद ता हिरावल लोर उत्साहपूर्ण स्वागत 
कितोर (मुन्नेटा भूमिका ते वेहता अनुवाद कुना संख्या लोप्पा स्पष्ट कित्ता 
लेक्का); मति उचुने दिय्यांग पेरके जून 848 ते पेरिस ता मजदूर लोर हारे 
मायना संगेने अदु पेरके गुचता। पेरके नवम्बर 852 ते कोलोन ता 
कम्युनिस्ट लोर किन सजा हियमूड़ाता।0 अस्के अदिना पोर्रो “कानूनी रूप 
ते” बहिष्कार कियमूड़ाता। फरवरी क्रांति संगे बद मजदूर आंदोलन ता 
सूत्रपात आसी मत्ता, अद सार्वजनिक मंच तिंची मायता पेरके 'घोषणा पत्र! 
वने पृष्ठभूमि ते हत्ता। 

यूरोप ता मजदूर वर्ग शासक वर्ग सत्ता खिलाफ पूना हमलांग कियाला 
काजे दुबारा वेल्ले ताकत बेरसी कित्तोर अस्के अन्तरराष्ट्रीय मजदूर संघ ता 
जन्म आत्ता। अदिना उद्देश्य यूरोप ओसो अमेरिका ता सब्बे जुझारू मजदूर 
वर्ग किन उंदी बेहरा सेना लेक्का एकजुट कियानदु मत्ता। अदिन काजे, संघ 
'घोषणापत्र' ते रास्ता सिद्धांत कुन प्रस्थान-बिन्दु मानेमासी ताका परवो 
आत्ता। अदिना कार्यक्रम इंगलैंड ता ट्रेड-यूनियनकु, फ्रांस, बेल्जियम, इटली 
ओसो स्पेन ता प्रूधों पंथीर ओसो जर्मन ता लासालपंथिरा*2 काजे हरी 


२ व्यक्तिगत रूप ते लासाल माकिन ओरू मार्क्स ना “चेलाल” मत्तांकु बदे डावुट 
हिल्वा घोषणापत्र किन आधार बने कियानोर इंजी इंदानोर। मति सरकारी साखा ता समर्थन 
ते आयना उत्पादक कुना सहकारी समितिंग ना लासाल ना मांग तुकू मुन्ने हन्नोर ओसो पूरा 
मजदूर वर्ग किन राजकीय सहायता ता समर्थक ओसो आत्म-निर्भरता ता समर्थक लोरा 
लोप्पा तूसना अनुयायी लोरा पोल्लो बिल्कुले अलग मत्ता। (एंगेल्स ना नोट) 

खुल्ला मंदाना लेक्का कार्यक्रम मदांना जरूरी मत्ता। इद कार्यक्रम तुन 
(इन्टरनेशनल नियमावली ता मुन्ने माटा तुन) मार्क्स वेल्ले बेस तैयार कित्तोर 
इंजी बकूनिन ओसो अराजकतावादिर वेने मानेमातोर। 'घोषणापत्र' लोप्पा 
मत्ता सिद्धांत कुना आखरी जीत काजे मार्क्स सिर्फ सामूहिक कार्य ओसो 
आपसी वाद-विवाद कारण संभव मत्ता मजदूर वर्ग ता बौद्धिक विकास 
पोरोने पूर्ण कित्तोर। पूंजी ता खिलाफ संघर्ष ता घटनांग ओसो संघर्ष ता 
बदलाव, जीड़ना तुकू ज्यादा हारेमायनदु लड़ेमायनोर किन वेल्ले कमजोर 
परिस्थिति ते वाटसिता। अद्रमासी ओरु मजदूर लोरा मुक्ति ता असल 
परिस्थितिंग कुना बेस समझेमायला काजे वेल्ले योग्य बनेमातोर। मार्क्स ना 
विचारे सही मत्ता।874 ते इंटरनेशनल भंग कित्तास्केटा मजदूर वर्ण, 864 
तुकू अदिना स्थापना आत्तास्के एकदम अलग मत्ता। लैटिन देश कुना लोप्पा 
प्र्धोंवाद ओसो जर्मनी ता विशिष्ट लासालवाद हामुर आसोर मत्ता, इंगलैंड 
ता रूढीवादी ट्रेड-यूनियन एवनल तीरम-तीरम 897 ते स्वानजी कांग्रेस ते 
ओरा अध्यक्ष” ओरा बगिल तल “यूरोपीय महाद्वीप ता समाजवाद मना काजे 
वेरियाना लेक्का हिल्ले” इंजी ऐलान किया परना स्टेज ते एवसोर मत्ता। मति 
॥887 एवनल महाद्वीपीय समाजवाद लगभग पूर्ण रूप ते घोषणापत्र घोषणा 
कित्ता सिद्धांते मत्ता। अदिनके घोषणापत्र ता इतिहास 848 पेरकेटल 
आधुनिक मजदूर आंदोलन ता इतिहास लेक्का दिसिंता। नेंडु बदे डावुट 
हिल्वा घोषणापत्र पूरा समाजवादी साहित्य ता सबसे ज्यादा प्रचार आसी 
मत्ता, सबसे ज्यादा अन्तरराष्ट्रीय काम साइबेरिया तिंची कैलिफोर्निया 
एवनल सब्बे देश कुना करोड़ों मजदूर लोरा समान कार्यक्रम आंदू। 

मति अदिना पहली प्रकाशन आयनास्के माटु इदिन समाजवादी 
घोषणापत्र ता पोरोल हियाना लेक्का हिल्वा मत्तोम। 847 ते रेंडु रकम ता 
लोकुरे समाजवादी लेक्का मत्तोर | उंदी बगिल विभिन्न कल्पनावादी पद्धतिंग 
किन लागू कियानोर इंगलैंड ता ओवेनपंथीर ओसो फ्रांस ता फूरियेवादीर 
वेल्ले कम आसी मत्तोर ओसो तीरम-तीरम खत्म आसोर मत्तोर। दूसरा 
बगिल बचोनो रकम ता सामाजिक झोलाछाप लोर, पूंजी ओसो लाभ ता 
उचुन वेने नुकसान कियवा लेवा तन्ना रक-रकम ता उपायकु ओसो सब्बे 
रकम ता जोड़तोड़ काम संगे सामाजिक दुर्व्यवहार कुन खत्म कियाला 

आल्सानोर। वीरु मजदूर आंदोलन तुकू जेक नितसी मत्तोर अनि“पढे- 
लिखे” वर्ग आयवा समर्थन ता तलाश कीसोर मत्तोर। मति मजदूर वर्ग ता 
उंदी हिस्सा राजनीतिक क्रांतिए हालो इंजी, समाज ता उंदी आमूल-चूल 
पुनर्निर्माण ता मांग कियानोर अस्के तम्माकिने कम्युनिस्ट पोरोल हियानोर। 
इदु अस्के एवनल वेल्ले कमजोर ओसो उचुन गेद्रल आसी मत्ता कम्युनिज्म 
मत्ता। कमजोर मत्तेकाई इद यूटोपीयन साम्यवाद ता रेंडु प्रणालिंग, फ्रांस ते 
काबे ता “इकेरियन” कम्युनिज्म ओसो जर्मनी ता वाइटलिंग ता कम्युनिज्म 
कुन पुट्टी कियाला हालनाचोन शाक्तिशाली मत्ता।847 ते समाजवाद उंदी 
पूंजीवादी आंदोलन ता निशानी मत्ता अनि कम्युनिज्म मजदूर वर्ग ता 
आंदोलन मत्ता। समाजवाद, कम से कम यूरोपीय महाद्वीप लोप्पा समाजवाद 
विशष्ट मत्ता अनि साम्यवाद इदिनकु वेल्ले उल्टा मत्ता। अद्रमासी मावा राय 
मुन्नेने अस्केटा “मजदूर लोरा मुक्ति खुद मजदूर वर्ग ता जिम्मेदारी मंदाना” 
इंजी मत्ता। अदिनके रेंडासी नगडल बद पोरोल चुने कियाना इंजी स्पष्ट 
मंदिंता अनि बस्केने माटु इदिन विइसना इंजी वेने आल्सतद हिल्ले। 
“दुनिया ता मजदूर उंदी आयमूट!” इद नारा तुन माटु 42 साल मुन्ने 
आत्ता प्रथम पेरिस क्रांति तुकू उचुने मुन्ने सर्वहारा वर्ग तन्ना उचुक मांग कुना 
संगे मुन्ने वातास्के हीतोम, अस्के इदिन वेल्ले कम लोकुरा समर्थन दोरकता। 
मति 28 सितम्बर 864 ता पश्चिम यूरोप ता ज्यादातर देशकुना सर्वहारा वर्ग 
कलियसी अन्तरराष्ट्रीय मजदूर संघ ता स्थापना कित्तादु वेल्ले महत्वपूर्ण 
मत्ता। इन्टरनेशल खुद सिर्फ नौ साल एवनले जिंदा मत्तादु निज्जमे। मति अदु 
सब्बे देशकुना सर्वहारा वर्ग किन काल्पतादु इंजे वेने जिंदा मंता अनि मुन्ने 
तुकू बचोनो ज्यादा मजबूत वेने मंता। इदिना गवाह नेटा दिय्या आंदू, बारांकु 
इत्तेके नेटा दिय्या ”, नन्ना इव लाईनकु रासा मंतान, यूरोप ओसो अमेरिका 
ता सर्वहारा वर्ग तन्ना लड़ाकू ताकत कुना समीक्षा किया मंता, ओसो पहली 
बेरा उंदी सेना लेक्का उंदी झंडा दोड़, उंदी तत्कालिन उद्देश्य काजे 866 ता 
इंटरनेशनल ता जेनेवा कांग्रेस ओसो 889 ते पेरिस ता मजदूर-कांग्रेस 
घोषित कित्ता 8 घंटांग काम कीयना किन कानूनी स्थापना कीयना उद्देश्य ते 
मैदान ते रेहताद मत्ता। नेटा हिसाब ते सब्बे देशकुना पूंजीपतिर ओसो 

जमींदार लोर कोंडांग नाहकसी हूड़तेके ओरकिन सब्बे देशकुना सर्वहारा 
वर्ग नेंडु निज्जमे उंदी आसी मत्तादु दिसियर। 
नेंडु मार्क्स वेने तन्ना कोंडा ते हूड़ला काजे नावा संगे मंजी मत्तेके 
बचोन बेस आसी मनवड़! 
फ्रे. एंगेल्स 
लंदन, । मई 890 

॥892 ता पॉलिश संस्करण ता 
फ्रे. ऐगेल्स ना भूमिका 


“कम्युनिस्ट घोषणापत्र' ता उंदी पूना पॉलिश संस्करण तेंडना जरूरी आत्ता, 
इदु सच्चाई विभिन्न विचार कुन पुट्टि कींता। 

पहली तथ्य इत्तेके घोषणापत्र योरपीय महाद्वीप ते बेहरा स्तर ते उद्योग 
कुना विकास ता उंदी सूचकांक लेक्का बनेमाता। बदे आई विशेष देश लोप्पा 
बेहरा स्तर ता उद्योगकु बचोन विकसित आंतांग, अद देशता मजदूर लोरा 
लोप्पा सम्पत्तिधारी वर्ग कुना संबंध ते मजदूर वर्ग लेक्का तम्मा परिस्थिति 
ता ज्ञान दोरकी कीयना मांग वेने अचोने बेरसिंता। ओरा नड़मा समाजवादी 
आंदोलन अचोने ज्यादा बेरसोर दांता अनि 'घोषणापत्र' ता मांग वेने अचोने 
ज्यादा बेरसोर दांता। अद्रमे बदे वेने देश ते अदिना भाषा लोप्पा “घोषणापत्र” 
ता बचोन संख्या ते प्रसार आंता, अचोने मजदूर आंदोलन ता परिस्थिति किने 
आयवा बेहरा स्तर ते उद्योग कुना विकास ता परिमाण वेने कोल्समुडुंता। 

अदिन काजे पूना पाँलिश संस्करण पाँलिश उद्योग ता निश्चित प्रगति 
इंगित कींता। दस साल मुन्ने प्रकाशित आता संस्करण पेरके निज्जमे विकास 
आत्ता इंदाना पोल्लो पोरो बदे डावुट हिल्ले। रूसी पॉलैंड, कांग्रेसीय पॉलैंड? 
रूसी साम्राज्य ता वेल्ले बेहरा औद्यागिक क्षेत्र बनेमाता। बेहरा स्तर ता रूसी 
उद्योग इक्के-आक्के बिखरे मासी मंता (उंदी हिस्सा फिनलैंड ता खाड़ी गर्रे, 
दूसरा-नइमा ता हिस्सा ते (मास्को ओसो व्लादीमीर ते), तीसरा-काला 
सागर ओसो अजोव सागर ओदा मत्ता इलाकांग ओसो बाकी जागाने मत्ता) 
अगा पॉलिश उद्योग कुन परताचो सुडला इलाकांग लोप्पा दोबसिताद मंता। 
इद्रमत्ता केंद्रीकरण तिंची पुटना फायदा ओसो नुकसान कुन भोगेमाया मंता। 
रूसी उद्योगपतिर पॉलिश लोर किन रूसी बने कीयना विचार मत्तेकाई 
पॉलैंड ता विरुद्ध सुरक्षात्मक टैक्स वाटना मांग कितास्के स्वीकार कित्तोर। 

नुकसान इत्तेके (पॉलिश उद्योगपतिर ओसो रूसी सरकार काजे) पॉलिश 
मजदूर लोरा नड़मा समाजवादी विचार कुना प्रचार वेल्ले बेरसोर मत्तादु 
'घोषणापत्र' ता मांग लोप्पा दिसिंता। 
मति रूसी उद्योग विकास ता रफ्तार किन पेरके अरिहची पॉलिश 
उद्योग ता तीव्र प्रगति, पॉलिश जनता ना पिस्वल ते मंदानदु ओसो अदिना 
वायना राष्ट्रीय पुनरुत्थान ता पूना गारंटी आंदू | उंदी स्वतंत्र ओसो मजबूत 
पॉलैंड ता विकास कीयना सिर्फ पॉलिशलोरा संगेने आयवा मावा संगे वेने 
जुड़ेमासी मंता। यूरोपीय राष्ट्र ता निज्जम ता अन्तरराष्ट्रीय सहयोग, हर राष्ट्र 
खुद पूर्ण रूप ते स्वायत्तशासी (खुद ता शासन) मत्तेके सम्भव आया परिंता। 
3848 ता क्रांति सर्वहारा वर्ग ता झंडा दोड़ सर्वहारा योद्धा लोरा संगे सिर्फ 
पूंजीपति वर्ग ता काम कियिहता। तन्ना वसीयत रासानोर (लुई बोनापार्ट 
ओसो बिस्मार्क) संगे इटली, जर्मनी ओसो हंगरी ता स्वतंत्रता हासिल 
कित्तोर; मति 7792 तिंची क्रांति काजे इव मूंडासी ना काम तुकू ज्यादा काम 
कित्ता पॉलैंड तुन 2863 ते'* दस गुना ज्यादा रूसी सेना मुन्ने हारेमातांकु, 
तन्ना संसाधन कुना सहारा ते विड़समूड़ाता। अमीर वर्ग पॉलिश स्वतंत्रता 
किन बचे किया परवो ओसो दुबारा अदिन हासिल वेने किया परवो आत्ता। 
पूंजीपति वर्ग काजे इदु स्वतंत्रता नेंडु कम से कम दुक्कम पोयसी मंदान 
लेक्काने मंता। इद्रम मत्तेकाई यूरोपीय राष्ट्र ना शांतिपूर्ण सहयोग काजे 
जरूरी मंता। अदिन सिर्फ नौजवान पॉलिश सर्वहारा वर्गे हासिल किया 
परिता ओसो ताना कैदेने सुरक्षित वेने मंदा परिंता। यूरोप ता बाकी सब्बे 
मजदूर वर्ग काजे वेने पॉलैंड स्वतंत्रता पॉलिश मजदूर लोरा काजे जरूरी 
मत्ताचोने जरूरी मंता। 
फ्रे. एंगेल्स 
लंदन, ।0 फरवरी 892 

॥893 ता इटली संस्करण ता फ्रे. ऐगेल्स ना भूमिका 
इटली भाषा पढेमायनोरा काजे 


“कम्युनिस्ट पार्टी ता घोषणापत्र' ता प्रकाशन 8 मई 848 ते मिलान ओसो 
बर्लिन लोप्पा रेंडु राष्ट्र कुना सशस्त्र विद्रोह लेक्का ताकता क्रांति कालम ते 
आत्ता इनमूड़ांता। इविना लोप्पाटल उंदी राष्ट्र यूरोपीय महाद्वीप ता केंद्र ते 
ओसो दूसरा भूमध्यसागर इलाका ता केंद्र ते मंता। इव रेंडासी राष्ट्र अस्के 
एवनल फूट ओसो आन्तरिक घर्षण कुना कारण ते कमजोर आसी मत्तांग 
अद्रमासी अवु विदेशी शासन ता कब्जा ते अरतांग। इटली आस्ट्रिया ता 
सम्राट ना कब्जा ते मत्ता, जर्मनी अप्रत्यक्ष मत्तेकाई वेल्ले कारगर मत्ता रूसी 
साम्राज्य ता जार ना कब्जा ते मत्ता। 8 मार्च 848 ता रिजल्ट इटली ओसो 
जर्मनी रेंडासी ना दाग तुन नोरसिता ; 848 तिंची 87 एवनल इव रेंडासी 
महान राष्ट्र पुनर्गठित आतेके ओसो उंदी बेरा स्वतंत्र आतेके, इदिना कारण 
(मार्क्स वेहाना लेक्का) 848 ता क्रांति तुन बोरु दमन कित्तोरो, ओरकिन 
हिल्वाए इदिना वसियतनामा लागू किया लागता। 

अद क्रांति हर जागा मजदूर वर्ग ता काम मत्ता; मजदूर लोरे बैरीकेड 
कुना निर्माण कित्तोर अनि अदिना कीमत तन्ना नेतुर पोहची हीत्तोर। सिर्फ 
पेरिस ता मजदूर वर्गे पूंजीपति वर्ग ता तख्ता पलट कीयना पक्का लक्ष्य 
पोयसी ताकना लेक्कटा वर्ग मंता। मजदूर लोर तम्मा वर्ग ओसो पूंजीपति 
वर्ग नइमा मत्ता खतरनाक विरोध ता बारे ते पुंज्जी मत्तोर, मति देश ता 
आर्थिक प्रगति ओसो फ्रांसीसी मजदूर लोरा बेहरा हिस्सा ता बौद्धिक 
विकास इंजे वेने सामाजिक पुनर्निर्माण किया परना लेक्काटा स्तर ते एवतद 
हिलवा मत्ता। अदिन काजे, आखरी विश्लेषण ते क्रांति ता पंडिंग पूंजीपति वर्ग 
कोयता लेक्का आत्ता। दूसरा देशकुना लोप्पा, इटली, जर्मनी ओसो आस्ट्रिया 
लोप्पा मजदूर पूंजीपति वर्ग किन सत्ता एवनल एवसी कीयना विड़चसी 
दूसरा बाताले किया परवोर। मति बदे वेने देश ते पूंजीपति वर्ग ता शासन 

राष्ट्रीय स्वाधीनता लेवा संभव मन्नो आंता। 848 ता क्रांति तन्ना संगे अव 
ष्ट्र कुना एकता ओसो स्वायत्तता तत्ता अविना लोप्पा अविना अस्के एवनल 
कमी मत्ता- इटली, जर्मनी, हंगरी; इंजे पॉलैंड ता पाडी मंता। 
इद्रमे 848 ता क्रांति समाजवादी हिल्वेकाई, अदु समाजवाद काजे 
हर्री पंडता ओसो अदिना काजे नींव तैयार कित्ता। हत्ता 45 साल कुना लोप्पा 
पूंजीवादी शासन व्यवस्था सब्बे देशकुना लोप्पा बेहरा स्तर ता उद्योग कुन 
हीता प्रोत्साहन संगे हर जागा उंदी गिनती हिल्वाचोन, केंद्रिकृत अनि 
शक्तिशाली सर्वहारा वर्ग ता निर्माण कित्ता। इद्रम अदु 'घोषणापत्र' ता पोल्लो 
ने तन्ना गुमिया काहत्तानोर किन तैयार कित्ता। हर राष्ट्र ता स्वायत्तता ओसो 
एकता ता पुनर्स्थापना कियवा लेवा सर्वहारा वर्ग ता अन्तराष्ट्रीय संघ ओसो 
समान लक्ष्य कुन दोरकी कियाला काजे इव राष्ट्र कुना शांतिपूर्ण ओसो 
बुद्धिमान सहयोग हासिल कीयना मुश्किल आयार। उचुन 848 तुकू मुन्नेटा 
राजनीतिक परिस्थितिंग लोप्पा इटली, हंगेरियाई, जर्मन, पॉलिश ओसो 
रूसी मजदूर लोरा संयुक्त अन्तरराष्ट्रीय कार्रवाई ना बारे ते आल्साटू! 
अदिन काजे 848 ता लड़ाई अंगड़मे लड़ेमाताद हिल्ले। अद 
क्रांतिकारी युग तिंची माकिन अलग कीयना 45 साल वेने अंगड़म आत्ताद 
हिल्ले। पंडिंग पंडा मंतांग, अंतर्राषट्रीय सर्वहारा वर्ग ता क्रांति काजे बद्रम 
मूल प्रकाशन बेस आयर अद्रमे इद इटली भाषा ता अनुवाद ता प्रकाशन 
इटली सर्वहारा वर्ग ता जीत काजे वेने बेस मंदियर इंजी नन्ना आल्सिंतान। 
घोषणापत्र मुन्नेटा कालम ते पूंजीवाद निभे कित्ता क्रांतिकारी भूमिका 
संगे पूर्ण न्याय कींता। पहला पूंजीवादी राष्ट्र इटली मत्ता। सामंती मध्य युग 
खत्म आयना ओसो आधुनिक पूंजीवादी युग ता उद्घाटन कियाना पक्काए 
बेहरा बुद्धीजीवि वरोर इटालवी मानेय दांते वीरु मध्य युग ता आखरी कवि 
ओसो आधुनिक युग ता पहली कवि मत्तोर। सन 300 लेक्काने नेंडु वेने 
पूना ऐतिहासिक युग गर्रे वाया मंता। इटली माकिन, इद पूना सर्वहारा युग 
ता जन्म कालम तुन चिह्नित किया परना लेक्कटा पूना दांते हिया परिंता या? 
फ्रे. एंगेल्स 
लंदन, फरवरी 893 

नेंडु उंदी दय्यम यूरोप किन परिशान किया मंता - अदु साम्यवाद दय्यम आंदू| 
इद दय्यम किन पूंडला काजे पाइना यूरोप ता सब्बे ताकतकु - पॉप ओसो 
जार, मेटर्निच ओसो गुइजॉँट, फ्रेंच उग्रवादी ओसो जर्मन पुलिन (जासूस) 
उंदी पवित्र गठबंधन बनेकित्तांग। 

सत्ता ते मंदना पार्टी तना विरोधी पार्टी तुन कम्युनिस्ट इंजी बदनाम 
कीयवा मंदाना पार्टी बदे हिल्ले? तानकिन ज्यादा मुन्ने हत्ता विरोधी पार्टिंग 
किन तना प्रतिक्रियावादी पार्टिंग इरवुर पोर्रो कम्युनिस्ट इंजी वेहसी आरोप 
वाटना, निंदा किवा मंदाना वेने बदे पार्टी हिल्ले। 

इद सच्चाई तिंची रेंडु पोल्लोंग पेसिंतांगः 

॥. यूरोप ता सब्बे सत्ताधारिर, साम्यवाद खुद उंदी ताकत आंदू इंजी 
स्वीकार कित्तोर। 

2. इंजे कम्युनिस्ट लोर खुल्लम-खुल्ला पूरा दुनिया मुन्ने तम्मा 
विचारकु, लक्ष्यकु ओसो तम्मा रुझान कुन प्रकाशित कीयना 
ओसो साम्यवाद दय्यम वाले काको ना पीटो तुन पार्टी तना 
घोषणापत्र संगे खत्म कीयना कालम वात्ता। 

इदे उद्देश्य तिंची विभिन्न राष्ट्र ता कम्युनिस्ट लंदन ते जमा आतोर अनि 
दोड़ रास्ता घोषणापत्र तैयार कित्तोर। अदु अंग्रेजी, फ्रांसीसी, जर्मन, इटली, 
फ्लेमिश ओसो डेनिश भाषा ने प्रकाशित आयार। 

पूंजीपति ओसो सर्वहारा: 


इंजे एवनल विकसित आत्ता सब्बे समाज कुना इतिहास" वर्ग 
संघर्षकुना इतिहास मंता। 

स्वतंत्र मानेय ओसो गुलाम, पेट्रीशियन ओसो प्लेबियन, सामंत ओसो 
भूदास, शिल्प-संघ ता उस्ताद-कारीगर” ओसो मजदूर-कारीगर - संक्षेप्त ते 


3 पूँजीपति इत्तेके आधुनिक पूंजीपति वर्ग- इत्तेके सामाजिक उत्पादन ता साधन कुना 
मालिक लोर, रोजी श्रम ता इस्तेमाल कियानोर किन इंतोर। सर्वहारा इत्तेके आधुनिक रोजी 
मजदूर- वीरगा उत्पादन कीयना खुद ता साधन मन्नो आंता, अदिन काजे पिस्वल पिस्सला 
काजे तम्मा ्रम-शक्ति किन वम्मला काजे मजबूर आंतोर। (888 ता अंग्रेजी संस्करण ते 
एंगेल्स ना नोट।) 

4 इत्तेके इंजे एवनल रासिस मंता इतिहास। 847 ते समाज ता पूर्व-इतिहास, इत्तेके 
रासिस मत्ता इतिहास तुक मुन्नेटा सामाजिक संगठन बारे ते पुनवा मत्तोम। ताना पेरके, अगस्त 
वॉन हैक्सथौसेन (792-866) रूस लोप्पा भूमि ता मालिकाना ता खोज कित्तोर, जॉर्ज 
लुडविग वॉ मौरर इदिना सामाजिक आधार साबित कित्तोर, अद्रमासी इतिहास लोप्पा सब्बे 
ट्यूटनिक पट्ट शुरू आत्ता, अनि तीरम-तीरम भारत तिंची आयरलैंड एवनल हर जागा ग्राम- 
समुदायए समाज ता मुन्नेटा रूप मत्ता लेवके मंजी मंदियर इंजी समझेमाता। इदु आदिम 
साम्यवाद समाज ता आंतरिक संगठन ता ओसो विशेष रूप ते लुईस हेनरी मॉर्गन (88- 
386) ना गोत्र ता असली स्वरूप ओसो कबीला संगेने अदिना वास्तविक संबंध ता 
महत्वपूर्ण खोज संगे उजागर आत्ता। इदु आदिम समुदाय खत्म आयना सागे समाज लोप्पा 
अलग-अलग ओसो लास्ट ते विरोधी वर्ग कुना लोप्पा विभेद आयना शुरू आंता। नन्ना नावा 
पुस्तक <<Der Ursprung der Famille, des Privateigentums und des 
Staats, 2. Aufl, Stuttart, 886, (परिवार, निजी संपत्ति तथा राज्य की उत्पत्ति', दूसरा 
जर्मन संस्करण, स्टूटगार्ट, 886) लोप्पा इव ग्राम-समुदाय कुना विघटन ता प्रक्रिया पोरो 
कोंडा वाटना कोशिश कित्तान। (888 ता अंग्रेजी संस्करण लोप्पा एंगेल्स ना नोट।)' 

 शिल्प-संघ ता उस्ताद-कारीगर इत्तेके शिल्प-संघ ता अध्यक्ष आयो, अदिना पूर्ण 
अधिकार दोरकसी मत्ता सदस्य किन इंतोर, ओरकिन शिल्प-संघ लोप्पा उस्ताद ता पद 
दोरकसी मत्ता। 888 ता अंग्रेजी संस्करण लोप्पा एंगेल्स ना नोटा) 

उत्पीड़क ओसो उत्पीड़ित बराबर वरोर दूसरो ना विरोध किसेरे वात्तोर। 
ओरू बस्केने मकतोर, बस्केने खुल्लम-खुल्ला लगातार वरोर-वरोना संगे 
लड़ेमासोर वात्तोर। अद लड़ाई हर बेरा समाज ता क्रांतिकारी पुनर्गठन ते 
लेवेके संघर्ष कीयना रेंडासी वर्ग कुना ध्वस्त आयना संगेने खत्म आत्ता। 

इतिहास तुकू मुन्नेटा युग कुना लोप्पा, माकिन लगभग हर जागा 
विभिन्न सामाजिक श्रेणिंग ने विभाजित आसी मत्ता समाज ता उंदी जटिल 
ढांचा दोरकींता - रासिस मत्ता सामाजिक श्रेणिंग ना अलग-अलग रूपकू - 
प्राचीन रोम लोप्पा पेट्रीशियन, नाइट, प्लेबियन ओसो दास लोर दोरकिंतोर। 
मध्य युग ते सामंत, जागीरदार, उस्ताद-कारीगर, मजदूर-कारीगर, भू-दास 
लोर दिसिंतोर; ओसो लगभग इव सब्बे वर्ग कुना लोप्पा सूडला-सूडला 
विभाजन श्रेणिंग मंतांग। 

आधुनिक पूंजीवादी समाज - सामंती समाज ध्वस्त आत्ता पेरके पुटता, 
इदु वर्ग विरोध कुन खत्म कीवो आत्ता। अदु सिर्फ पाड़ना जागा ते पूना वर्ग, 
उत्पीड़न ता पाड़ना रकम कुना जागा ते पूना रकमकु ओसो संघर्ष ता पाड़ना 
रूप कुना जागा ते पूना संघर्ष ता रूप कुन निल्पी कित्ता। 

मति दूसरा युग कुना तुलना ते मना युग ओसो पूंजीवादी युग ता 
विशेषता वर्ग विरोध कुन सरल बने कियानदु मंता। नेंडु समग्र रूप ते पूरा 
समाजरेंडु बेहरा शत्रुतापूर्ण शिविर कुने विभाजित आया मंता, रेंडु महान वर्ग 
कुना रूप ते सीधा उंदी-दूसरा ता सामना किया मंतांग - पूंजीपति ओसो 
सर्वहारा वर्ग कुना रूप ते। 

मध्य युग ता भू-दास लोरगडल शुरूआत ता शहर कुना अधिकारपत्र 
दोरकसी मत्ता बर्गर पुट्टि आतोर। वीरे बर्गर लोरगडल पहली पूंजीवादी तत्व 
कुना विकास आत्ता। 

अमेरिका ता खोज ओसो गुडहोप केप ता हर्रि तेंडतांकु पुटसोरे मत्ता 
पूंजीपति वर्ग काजे पूना जागा दोरकत्ता। भारत ओसो चीन ता हाटुमकु, 
अमेरिका ता उपनिवेशीकरण, उपनिवेश कुना संगे व्यापार, विनिमय ता 
साधनकु ओसो माल उत्पादन लोप्पा बढ़ोत्तरी वाणिज्य, समुद्री जाहज 
परिवहन ओसो उद्योग कुन, होलेमासोर मत्ता सामंती समाज ता क्रांतिकारी 
तत्व कुन स्पीड ते विकसित आयना मौका दोरकता। 

उद्योग कुना सामंती प्रणाली (इदिना लोप्पा औद्योगिक उत्पादन पोर्रो 
बन्द शिल्प-संघ कुना एकाधिकार मंदानदु) इंजे पूना हाटुमकु कुना 
अतिरिक्त जरूरत कुन पूरा कियाला काजे हाल्सोर हिल्लेंग। अविना जागा 
ते मैनुफेक्चर प्रणाली वात्ता। शिल्प-संघ ता उस्ताद-कारीगर लोर किन 
मैनुफेक्चरिंग मध्यम वर्ग उंदी बगिल दोबसिता। अलग-अलग मंदाना 
शिल्प-संघ कुना श्रम-विभाजन उंदे वर्कशॉप ता श्रम-विभाजन लोप्पा 
मायता। 

इदे कालम ते हाटुम बेरसोर हत्ता अनि माल ता मांग वेने बेरसोर हत्ता। 
इद्रम ता परिस्थिति ते मैनुफेक्चर प्रणाली वेने हालवा लेक्का आत्ता। अस्के 
भाप ओसो मशीन ता इस्तेमाल औद्योगिक उत्पादन लोप्पा क्रांति पुटटी कित्ता। 
इंजे मैनुफेक्चर प्रणाली ता जागा ते आधुनिक उद्योग ओसो औद्योगिक 
मध्यम वर्ग ता जागा औद्योगिक सावकार, उद्योग ता बेहरा-बेहरा कारवां 
मालिक लोर ओसो आधुनिक पूंजीपतिर एततोर। 

आधुनिक उद्योग विश्व-बाजार ता स्थापना कित्ता। अदिना काजे 
अमेरिका ता खोज हर्री पंडसिता। इद हाटुम वाणिज्य, समुद्री परिवाहन ओसो 
भूमि संचार ता वेल्ले उन्नति कित्ता। मुन्ने हंजी इदिना प्रभाव उद्योग ता विस्तार 
पोर्रो अरता, ओसो उद्योग, वाणिज्य, नेविगेशन, रेलवे लेक्का बेरस्ता, अद्रमे 
पूंजीपति वर्ग विकसित आत्ता, तन्ना पूंजी बेरसता अनि मध्य युग तल वासोर 
मत्ता हर वर्ग किन गुमिया ते वाटसिता। 

अदिनके माटु आधुनिक पूंजीपति वर्ग खुद उंदी दीर्घकालीन 
विकासक्रम ता उत्पादन ओसो विनिमय प्रणालिंग लोप्पा आत्ता बचोनो 
क्रांतिंग ना पुट्टिवार आंदू इंदानदु हूड़िंतोम। 

पूंजीपति वर्ग विकास ता हर डाका संगे अद वर्ग ता राजनीतिक 
विकास वेने आत्ता। सामंती समाज लोप्पा अदु उंदी उत्पीड़ित वर्ग मत्ता। 
मध्ययुगीन कम्यून* लोप्पा अदु सशस्त्र ओसो स्वशासित एसोसिएशन ता 

उंदी दमनकारी वर्ग मत्ता*6 इगा स्वतंत्र शहरी लोकतंत्र (इटली ओसो 
जर्मनी ते); बेगाने राजशाही (फ्रांस ते) कर योग्य “तीसरी श्रेणी”; ताना पेरके 
मैनुफेक्वर प्रणालीतास्के अर्ध-सामंती लेवेके पूर्ण राजशाही ता सेवा कित्ता 
अनि शक्तिशाली राजशाही तुकू आधारशिला ता काम कित्ता पेरके 
आधुनिक उद्योग ओसो विश्व-बाजार ता स्थापना पेरके आधुनिक प्रतिनिधि 
राज्य लोप्पा तन्ना काजे अलग-अलग पूर्ण राजनीतिक प्रभुत्व हासिल कित्ता। 
आधुनिक राज्य सरकार इत्तेके पूंजीपति वर्ग हितकुना प्रबंध कीयना 
कमेटिए आंदू| 

ऐतिहासिक रूप ते पूंजीपति वर्ग वेल्ले क्रांतिकारी भूमिका निभे 
कित्ता। 

पूंजीपति वर्ग बेगा जीड़ता अगा अदु सामंती, पितृसत्तात्मक ओसो 
आदर्श संबंध कुन मापता। अदु मानेय किन तन्ना “प्राकृतिक रूप से बेहरोरा” 
संगे दोहची तासना रक-रकम ता सामंतवादी संबंध कुन निर्ममता पूर्वक 
देहचिताः स्वार्थ “नकदी पैसा-कौड़ी” ता जीवा हिल्वा व्यवहार लेवा मानेय 
नड़मा मंदाना बदे संबंध मंदा हीवोर। धार्मिक श्रद्धा, सभ्य उत्साह, वरोर- 
वरोना पोर्रो जीवा कीयना लेक्कटा सबसे बेसता विचार किन रुपया-पैसा 
ता स्वार्थी हिसाब-किताब कस्सा ते मुइंदी कित्तोर। मानेय ना व्यक्तिगत गुण 
तुन विनिमय-मूल्य लेक्का बनेकित्तोर, मुन्नेटा गिनती हिल्वाचोन दोरकी 
किसी मत्ता स्वतंत्रता जागा ते इंजे उंदी अचेतन स्वतंत्रता लेक्का मुक्त 
व्यापार ता स्थापना कित्ता। उंदी पोल्लो ते वेहाना इत्तेके अदु धार्मिक ओसो 


5 फ्रांस ता पूना नगरकु तम्मा सामंती प्रभु ओसो मालिक लोरगडल स्थानीय स्वशासन 
ओसो “तीसरी श्रेणी” ता रूप ते राजनीतिक अधिकार जीइना मुन्ने खुद किन “कम्यून” इंदाना 
शुरू कीतांग। आम रूप ते इगा पूंजीपति वर्ग ता आर्थिक विकास ता संबंध ते इंगलैंड किन 
ओसो राजनीतिक विकास ता संबंध ते फ्रांस ता उदाहरण मानेमाताद मंता। (888 ता 
अंग्रेजी संस्करण लोप्पा एंगेल्स ना नोटा) 

इटली ओसो फ्रासं ता शहरी लोकुर ओसो तम्मा शहरी समुदाय कुन सामंती प्रभु लोर 
स्वशासन ता तम्मा शुरूआती अधिकार किन अस्सिसी या ऊंददता पेरके, अदे पोरोल हीसी 
मत्तोर। (890 ता जर्मन संस्करण लोप्पा एंगेल्स ना नोटा) 

राजनीतिक भ्रम कुना लोप्पा मकसी मत्ता शोषण जागा ते बांडाल, लज्जा 
हिल्वा लेक्का सीधा ओसो क्रूर शोषण ता स्थापना कित्तोर। 

इंजे एवनल पेशांग ना संबंध ते लोकुरा लोप्पा बदे आदर ओसो 
सम्मान मत्तायो, अवु सब्बेतविना नकाब पूंजीपति वर्ग ऊंदता। वकील, 
डॉक्टर, पुरोहित, कवि ओसो वैज्ञानिक, सब्बे तोरकिन तन्ना वेतन ते पिस्सना 
मजदूर बने किता। 

पूंजीपति वर्ग पारिवारिक संबंध कुना पोर्रोटल भावनात्मक पर्दा किन 
गुच्चिह कीता अनि पारिवारिक संबंध किन सिर्फ पैसा ता संबंध लेक्का 
बदले किसिता। 

मध्य युग ता बर्बर प्रदर्शन कुना संगेने आलसीपन बद्रम ओसो बारांकु 
जुड़ेमाता (बदिना प्रतिक्रियावादिर तारीफ कींदूर) इंदनदु पूंजीपति वर्ग 
तोहचिता। अदु सबसे मुन्ने मानेय ना क्रियाशक्ति बाता-बाता किया परिंता 
इंदानदु तोहता। अदु तोहता जादू मिस्र ता पिरामिडकु, रोमन एक्वाडक्टस 
ओसो गॉथिक कैथेट्रल्स किन पेरके विइस्ता। अदु बेहरा-बेहरा अभियानकु 
ताकी कित्ता, अविना मुन्ने पाइना कालम ता राष्ट्रकुना पूरा हमलांग ओसो 
धार्मिक अभियान कु अंगड़म आत्तांग। 

उत्पादन-औजार ओसो उत्पादन-संबंध कुना संगे-संगेने समाज ता 
सब्बे रकम ता संबंध कुना लोप्पा लगातार क्रांतिकारी बदलाव तव्वा लेवा 
पूँजीपति वर्ग ता पिस्वले मंदा परवो आंता। अद्रमे इदिनकु उल्टा, उत्पादन ता 
पाइना तरीकांग किन बद्रम मंतांग अद्रमे तासना,मुन्नेटा सब्बे औद्योगिक वर्ग 
कुना जीवित मंदाना पहली शर्त मत्ता। उत्पादन लोप्पा लगातार क्रांतिकारी 
बदलाव वातांकु, सब्बे सामाजिक परिस्थितिंग लोप्पा लगातार उल्टा-पुल्टा, 
दीर्घकालिन अनिश्चयता ओसो आंदोलनकु पूंजीवादी युग किन मुन्नेटा सब्बे 
युग कुनगडल अलग कींतांग। सब्बे स्थिर ओसो बदलेमायवा मंदना संबंधकु 
इत्तेके पाइना पूर्वाग्रहों ओसो विचार कुना मापसिंता। सब्बे पूना बनेमायना 
संबंधकु पक्का बनेमायना मुन्ने ने पाइना आंतांग। बातालाई ठोस मंदानदु 
वड़िय ते तूड़िंता, बदु पवित्र मंता, अदु भ्रष्ट आंता ओसो लास्ट ते मानेय ना 
हिसाब ते पिस्वल ता असली (निञ्जम ता) परिस्थिति किन मानेय मानेय ना 
आपसी संबंध कुन हूड़ला काजे मजबूर आंतोर। 

तम्मा माल काजे सही हाटुम ता जरूरत मत्तांकु पूंजीपति वर्ग दुनिया 
ता कोंटा-कोंटा ता छानबीन कींता। अदु हर जागा ते नेंगला, हर जागा ते 
काल वाटला, हर जागा ते सम्पर्क बने कियाला कोशिश कींता। 

विश्व-बाजार ता तन्ना फायदा काजे इस्तेमाल किसी पूंजीपति वर्ग हर 
देश लोप्पा उत्पादन ओसो खपत किन उंदी सार्वभौमिक रूप हींता। 
प्रतिक्रियावादिरा भावनांग (विचारकु) कुन गंभीर रूप ते नोमुर किसोरे, 
नितसी मत्ता उद्योग कुना काल दोड़ तल राष्ट्रीय आधार किन गुच्ची किसिता। 
पाइना सब्बे राष्ट्रीय उद्योग नष्ट आतांग लेवेके रोज नष्ट आसोरे मंतांग। अविना 
जागा ते पूना-पूना उद्योगकु वाया मंतांग, अविना स्थापना सब्बे सभ्य देश 
कुना काजे हायना-पिस्सना सवाल बनेमांता - इद्रम ता पूना उद्योगकु इंजे 
उत्पादन काजे तम्मा देश ता कच्चा माल ता इस्तेमाल कियवा लेवा जेक- 
जेक तिंची तत्ता कच्चा माल ता इस्तेमाल कींतांग, इद्रम ता उद्योगकुना 
उत्पादन ता खपत सिर्फ अदे देश ते आयवा दुनिया ता हर कोंटा ते आंता। 
स्वदेश ते बनेमाता उत्पादन संगे पूरा किया परना लेक्कटा पाइना जरूरत 
कुना जागा ते, इंजे पूना-पूना जरूरतकु पुट्टि आतांग, इव जरूरत कुन पूरा 
कियाला काजे जेक-जेक ता देश कुनगडल माल तालका लागिंता। पाइना 
स्थानीय ओसो राष्ट्रीय पृथकता ओसो आत्मनिर्भरता ता जागा नालुंग बगिल, 
लोप्पटा संपर्क, पूरा राष्ट्र कुना उंदी दूसरा पोर्रो मत्ता आधार एतिता। ओसो 
भौतिक उत्पादन ताए लेक्का बौद्धिक उत्पादन लोप्पा वेने इद्रमत्ताए बदलाव 
आतांग। अलग-अलग राष्ट्र कुना बौद्धिक रचनांग सार्वभौमिक सम्पत्ति 
बनेमातांग। राष्ट्रीय एकपक्षीय ओसो संकीर्णता वेल्ले असंभव आसोर दांता 
ओसो बचोनो राष्ट्रीय अनि स्थानीय साहित्य कुना उंदी विश्व साहित्य उत्पन्न 
आंता। 

उत्पादन ता सब्बे रकम ता औजार कुना तीव्र विकास, संचार-साधन 
कुना सुविधा मत्तांकु पूंजीपति वर्ग सब्बे वेल्ले बर्बर राष्ट्र कुन वेने सभ्यता 
लोप्पा पिडंगसी तत्तिंता। अदिना माल सस्ता कीमतकु उंदी बेहरा तोपखाना 
लेक्का मंदिंतांग इविना संगे अदु चीन ता सब्बे गूडिंग (दीवार) किन मुट्ठी 
कींता, तीना संगेने अदु विदेशी लोकुरा खिलाफ बर्बर लोकुरा तीव्र होंग किन 
आत्मसमर्पण कियाला काजे मजबूर कीसिंता। इदु सब्बे राष्ट्र किन खत्म 

कीयना वेरी पुट्टी किसी अविन किन बुर्जुआ उत्पादन पद्धति किन लागू 
कियाला काजे जबरदस्ती कींता। इदु अविन किन खुद बुर्जुआ बनेमायला 
काजे तम्मा नइमा सभ्यता ता परिचय हियाला काजे मजबूर कींता। उंदी 
पोल्लो ते वेहना इत्तेके पूंजीपति वर्ग पूना दुनिया किने तन्ना सांचा ते वाटिंता। 

पूंजीपति वर्ग ग्रामीण इलाकांग किन शहर कुना लोप्पा वायना लेक्का 
कित्ता। अदु वेल्ले बेहरा-बेहरा शहरकु बने कित्ता ओसो ग्रामीण कुनकले 
ज्यादा शहर कुना जनसंख्या किन बेरसी कित्ता, इद्रमे अदु जनसंख्या 
लोप्पाटा उंदी बेहरा हिस्सा किन देहाती पिस्वल ता मोदोल तिंचे मुक्त कित्ता। 
पूंजीपति वर्ग देहात कुन शहर कुना पोर्रो आधार आसी मत्ता लेक्का बद्रम 
बनेकित्तायो अद्रमे अदु बर्बर ओसो अर्धबर्बर देश कुना सभ्य लोकुरा पोर्रो, 
किसान लोरा राष्ट्र किन बुर्जुआ राष्ट्र कुना पोर्रो, पूर्व किन पश्चिम पोर्रो आधार 
आसी मंदाना लेक्का बनेकिसिता। 

पूंजिपति वर्ग जनसंख्या, उत्पादन-साधानकु ओसो संपत्ति ता तितर- 
बितर आसी मत्ता स्थिति किन ज्यादा से ज्यादा खत्म कीसोर दांता। 
बिखरेमासी मत्ता आबादी किन उंदी जागा कित्ता, उत्पादन साधन कुना 
केंद्रीकरण कित्ता ओसो सम्पत्ति किन मुट्टामेंड लोकुरा कैदेने केंद्रीत 
किसिता। इदिना आवश्यक परिणाम राजनीतिक केंद्रीकरण आंदू। सबसे 
मुन्ने बद इलाका स्वतंत्र लेवेके डिलाडाला मत्ता ओसो अविना हित ओसो 
कानून, अविना सरकारकु ओसो कर-प्रणाली अलग-अलग मत्तांग अवु उंदी 
आसी उंदी सरकार, उंदी कानून, उंदी राष्ट्रीय वर्ग-हित, उंदी हंदी ओसो कर- 
प्रणाली संगे नेंडु उंदी राष्ट्र बनेमासी मंतांग। 

मुश्किल ते तन्ना उंदी शताब्दी ता शासन लोप्पा पूंजीपति वर्ग बचोन 
शक्तिशाली ओसो बचोनो उत्पादन शक्तिंग पुट्टि कित्ता, अचोन हत्ता सब्बे 
पीड़िंग कलियसी वेने पुट्टताद हिल्ले। प्राकृतिक शक्तिंग ना पोर्रो मानेय 
कब्जा मंदाना, मशीनकुना इस्तेमाल, उद्योग ओसो खेतीबाड़ी लोप्पा 
रसायन-शास्त्र ता इस्तेमाल, भाप ते ताकना परिवहन, रेलवे,बिजली लाईन, 
पूरा महाद्वीप कुन खेती काजे साफ कीयना, डोड्डोंग निगडल नहरकु बने 
कीयना, पूरा आबादी किन जमीन तिंची बाहर किसियाना - हत्ता शताब्दिंग 

लोप्पा सामाजिक श्रमता पोट्टाते इद्रम ता उत्पादन शक्तिंग हुंजसी मंतांग 
इंजी बोर आल्सा परिंतोर? 

माटु हूडिंतोमः उत्पादन ओसो विनिमय ता साधन पोर्रो आधार आसी 
पूंजीपति वर्ग तन्ना निर्माण कींता, इदु सामंती समाज लोप्पाने पुटसी मत्ता। 
मति उत्पादन ओसो विनिमय कुना साधन कुना विकास ता उंदी खास 
मंजिल ते इत्तेके सामंती समाज उत्पादन ओसो विनिमय कीयना अवस्थांग 
- इत्तेके कृषि ओसो उत्पादन उद्योग कुना सामंती, संगठन इंजी लेवेके 
सम्पत्ति ता सामंती संबंध, विकसित आसी मत्ता पूना उत्पादक शक्तिंग संगे 
बिल्कुले मेल तिन्नोंग आंतांगः अवु बचोनो संकलकु(साकरिंग) बनेमातांग, 
इविन किन देहना जरूरी आत्ता अनि इविनकु देहची वाटताद मंता। 

अविना जागा ते पूंजीपति वर्ग ता आर्थिक ओसो राजनितिक 
मालिकाना ओसो अनुकूल सामाजिक ओसो राजानीतिक ढांचा संगे मुक्त 
होड़ वाता। 

नेंडु मना मुन्ने वेने इद्रमे आया मंता। उत्पादन, विनिमय ओसो सम्पत्ति 
ता सम्बंध कुना संगे आधुनिक पूंजीवादी समाज, इत्तेके उंदी भ्रम तिंची पुट्टि 
आत्ता उत्पादन ओसो विनिमय ता बेहरा साधन कुन निल्पी किसीता समाज, 
इदु वरोर जादू कियानोरा लेक्का मंता, इत्तेके ओरू जादू किसी मंजी पाताल 
लोक ता शक्तिंग किन केयतोर मति इंजे ओरू अविन कुन काबू किया परवा 
लेक्का आसोर मंता। हत्ता बचोनो साल कुनल उद्योग ओसो वाणिज्य ता 
इतिहास आधुनिक उत्पादन शक्तिंग ना उत्पादन ता आधुनिक अवस्थांग ना 
खिलाफ, सम्पत्ति ता पूंजीपति वर्ग ओसो ओरा शासन ता अस्तित्व ता शर्त 
मत्ता संबंध कुना खिलाफ विद्रोह ता इतिहास आंदू। इगा कालम-कालम ते 
वायना पूंजीवादी समाज ता पिस्वल ता हर बेरा वेल्ले सख्त परीक्षा आसोर 
मत्ता वाणिज्य संकट कुना बारे ते वेहतेके बेस आयार। इव संकट कुना 
लोप्पा सिर्फ वर्तमान पुट्टिवार ताए आयवा मुन्नेटा पुट्टिवार उत्पादन शक्तिंग 
ना वेने उंदी बेहरा हिस्सा किन कालम-कालम ते नष्ट कियानद आत्ता। इव 
संकट कु वातास्के उंदी माहमारी वाता लेक्का आंता, इदिन किन हत्ता सब्बे 
युग कुना लोप्पा उंदी इनपड़े अंगड़म ता पोल्लो समझेमायमूडायानदु - इत्तेके 
अति उत्पादन ता माहमरी इंजी। समाज अचानक तन्ना किन उचुन बर्बरता 

कालम ते मत्ता लेक्का हूड़िंताः अदिना पिस्वल पिस्सना सब्बे साधनकु बदे 
अकाल लेवेके सर्वनाशी विश्व-युद्ध पूराए खत्म कित्ता लेक्का आंता। उद्योग 
ओसो वाणिज्य नष्ट आत्ता लेक्का आंता। इव सब्बे बारांकु आंतांग? बारांकु 
इत्तेके समाज लोप्पा सभ्यता ता, पिस्वल पिस्सना साधन कुना, उद्योग ओसो 
वाणिज्य कु जीरेमायवा लेक्का आतांग। समाज ता वर्तमान उत्पादक 
शक्तिंग पूंजीवादी सम्पत्ति ता अवस्थांग किन इंजे उन्नत कियवा लेवा अवु 
संकल कुना संगे दोहची मत्ता अवस्थांग काजे वेल्ले मजबूत बनेमांतांग। अवु 
संकलकुन बद्रम देहचिंतांग अद्रमे पूरा पूंजीवादी समाज लोप्पा अव्यवस्था 
पुट्टी कीसिंतांग, पूंजीवादी सम्पत्ति किन खतरा ते वाटसिंताग। पूंजीवादी 
समाज ता अवस्थांग अवु उत्पादन कित्ता सम्पत्ति किन शामिल कियाला 
काजे वेल्ले पेरके-मुन्ने आतांग। पूंजीपति वर्ग इव संकट कुनगडल खुद किन 
बद्रम बाहार तेंडिंतांग? उंदी बगिल उत्पादक शक्तिंग ना उंदी बेहरा हिस्सा 
किन जबरदस्ती नष्ट किसी दूसरा बगिल पूना-पूना हाटुम पोर्रो कब्जा किसी 
संगेने पाइना हाटुम कुना इस्तेमाल किसी-इत्तेके वेल्ले भयानक 
विनाशकारी संकट काजे हर्री पंडसी ओसो इव संकट कुना रोमी कीयना 
साधन कुन घटे किसी बाहर वायना कोशिश कींता। 

बवु हथियार कुना संगे पूंजीपति वर्ग सामंतवाद किन हौकिंता, अवे 
हथियारकु इंजे पूंजीपति वर्ग खिलाफ मलिंतांग। 

मति पूंजीपति वर्ग तन्ना किन हौकना लेक्काटा हथियार कुने आयवा 
अदु इव हथियार कुन इस्तेमाल कीयना मानेय किन वेने पुट्टी कित्ता। ओर 
किने नेंडु मजदूर, सर्वहारा वर्ग इंतोम। 

बचोन स्पीड ते पूंजीपति वर्ग ता विकास आंता अचोने स्पीड ते 
सर्वहारा वर्ग ता, आधुनिक मजदूर लोरा उंदी वर्ग ता विकास आंता। इदु 
बस्के एवनल अदिन किन काम दोरकिंता अस्के एवनले पिस्सा परिंता ओसो 
इद वर्ग किन बस्के एवनल ताना श्रम पूंजी किन बेरसी कींता अस्के एवनले 
काम दोरकिंता। वीर मजदूर लोर अलग-अलग रकमते खुद किन वम्मला 
मजबूर आंतोर, बदे दूसरा व्यापारिक माल लेक्का खुद वेने उंदी माल लेक्क 
बने मंतोर, अदिन काजे ओरू होड़ ता सब्बे उतार-चढ़ाव ओसो हाटुम ता हर 
तीव्र-संकट ता शिकार आंतोर। 


कम्युनिस्ट पार्टी ता घोषणापत्र | ३4 


मशीन कुना विस्तृत इस्तेमाल ओसो श्रम-विभाजन ता कारण ते 
सर्वहारा वर्ग ता काम ता व्यक्तिगत चरित्र नष्ट आसोर दांता, अदिन काजे इद 
काम ओरा काजे आकर्षक मन्नो आंता। मजदूर वर्ग मशीन ता तोकर 
बनेमासोर दांतोर, अदिन सबसे सरल, हल्कोए दोरकी कीयना लेक्कटा 
योग्यता ता मांग आंता। अदिन काजे मजदूर लोरा “उत्पादन” पोर्रो आयना 
खर्चा लगभग पूराए ओना पिस्वल पिस्सना ओसो वंश-वृद्धि काजे आवश्यक 
साधन एवनले सीमित आसी मंता। मति हर माल ता ओसो श्रम ता दाम” 
अदिना उत्पादन लोप्पा आत्ता खर्चा ता बराबर मंता। अदिन काजे बस्के- 
बस्के काम कीयना रुची कम आंता, अस्के-अस्के मजदूरी घटेमासोर दांता। 
इदे आयवा बचोन ज्यादा मशीन कुना इस्तेमाल ओसो श्रम ता विभाजन 
बेरसियार अचोने ज्यादा श्रम ता बोजा वेने बेरसोर दांता। इदु काम ता घंटांग 
बेरसी किसी, लेवेके तय मत्ता टाईम तुकू ज्यादा टाईम काम कियाला वेहची 
लेवेके मशीन कुना स्पीड बेरसी किसी आई आंता। 

आधुनिक उद्योग पितृसत्ता ता सुडला वर्कशाँप किन औद्योगिक 
पूंजीपति वर्ग ता बेहरा कारखाना लेक्का बदले कित्ताद मंता। कारखाना 
लोप्पा गोहड़िंग-गोहड़िंग मजूदर सैनिक लोरा लेक्का संगठित कियमूड़ांता। 
औद्योगिक फौज सिपाही लोरा लेक्का ओरू क्रमबद्ध श्रेणी ते अफसर ओसो 
मालिक लोरा कै दोड़ मंदिंता। ओरू सिर्फ पूंजीपति वर्ग ओसो पूंजीवाद 
राज्य ताए गुलाम आयवा हर दिय्या हर घंटा ते मशीन, ओवरसियर 
(अधिकारी) ओसो सबसे पोर्रो मत्ता कारखाना ना मालिक खुद पूंजीपतिरा 
गुलाम मंदिंतोर। इदु मुनाफाए ओना लक्ष्य ओसो उद्देश्य आंदू इंदाना 
तानाशाही बचोन ज्यादा खुल्लम-खुल्ला घोसित आंता, अचोने ज्यादा अदु 
अंगड़म, लब्बड़ ओसो कस्सी (कैयता) लेक्का मंता। 

शारिरीक श्रम लोप्पा बचोन कुशलता ओसो ठोस परिश्रम ता जरूरत 
कम आसोर दांता इत्तेके बचोन ज्यादा आधुनिक उद्योग लोप्पा प्रगति आसोर 
दांतायो, अचोने ज्यादा मानेय ना जागा ते महिलांग एतितांग। मजदूर लोरा 
बारे ते हूड़तेके उमर ओसो लिंगभेद (महिला-पुरुष) ता बदे वेने सामाजिक 
कारण हिल्ले। सब्बे श्रम ता औजार आंदुर उमर ओसो लिंगभेद ता अनुसार 
बोनाए पोर्रो कम खर्च आंता, बोनाए पोर्रो ज्यादा खर्चा आंता। 

कारखाना मालिक लोर मजदूर लोरा शोषण कियानदु इंजे रोमत्ताद 
हिल्ले, ओरकिन नकद मजदूरी वेने दोरकताद हिल्ले, मति अस्केने तुरंते 
पूंजीपति वर्ग ता बाकी शोषक लोर इत्तेके लोता मलिक, दुकानदार, गिरवी 
तासना महाजन लेक्काटोर ओरा पोर्रो वासी अरिंतोर। 

मध्यम वर्ग तुकु दोइ ता स्तर- सुडला कारखाना मालिक, सुडला 
व्यापारी, सुडला किराया पोर्रो पिस्सानोर, दस्तकार ओसो किसान लोर सब्बे 
तीरम-तीरम सर्वहारा वर्ग ता परिस्थिति ते एविंतोर। उचुन आधुनिक उद्योग 
कु बेहरा स्तर ते ताकिंतांग बारांकु इत्तेके अविना काजे अविना सुडला पूंजी 
हालो आंता ओसो बेहरा पूंजीपति रा संगे होइ ते हारेमांतांग। ओसो उचुक 
उत्पादन ता पूना-पूना तरीकांग वाता कारण ते ताकिंतांग अविना 
विशिष्टीकृत कौशल ता बदे मूल्य मारिंता, अदिन काजे इद्रमे आबादी ता 
सब्बे वर्ग कुनगडल सर्वहारा वर्ग लोप्पा भर्ती आंता। 

सर्वहारा वर्ग विकास बचोनो मंजिलकुना पोर्रोटल वेंडसी आंता। जन्म 
तिंचे पूंजीपति वर्ग संगे अदिना संघर्ष शुरू आंता। 

शुरुआत ते वरोर-इरवुर मजदूर लोर लड़ेमांतोर, पेरके कारखाना ता 
मजदूर लोर कलियसी लड़ेमांतोर, ताना पेरके उंदी उद्योग ता उंदी इलाका 
ता सब्बे मजदूर लोर उंदी आसी ओरा पोर्रो सीधा-सीधा शोषण कीयना 
पूंजीपति ना खिलाफ मोर्चा कींतोर। ओरा हमला उत्पादन ता पूंजीवादी 
अवस्थांग पोर्रो आयवा उत्पादन ता औजार कुना पोर्रो आंता। ओरू तम्मा 
मेहनत संगे होड़ कीयना बाहर तिंची तत्ता सामान किन नष्ट कींतोर, मशीन 
कुन चूर-चूर कीसिंतोर, कारखानांग पोर्रो किस वाटिंतोर ओसो मध्य युग ता 
कारीगर लोरा पोहता क्षमत्ता तुन ओसो उंदी बेरा निल्पी कीयना पूरा कोशिश 
कींतोर। 

इद अवस्था ते मजदूर देशमेंड लीकसी मत्ता असंबंधित ओसो तम्माए 
आपसी होड़ ता कारण ते तूसीसी मत्ता जन-समूह मंदिंतोर। वीरू बेगाने 
कलियसी तम्मा ठोस संगठन बने कीतेके वेने इंजे ओरा सक्रिय एकता ता 
कारण आयवा पूंजीपति वर्ग ता एकता ता कारण ते आंतोर, बारांकु इत्तेके 
पूँजीपति वर्ग किन तम्मा राजनीतिक उद्देश्य किन पूरा कियाला काजे पूरा 
सर्वहारा वर्ग किन गतिशील किया लागिंता ओसो अदु इद्रम कियाला उचुन 

कालम काजे तैयार वेने आंता। अदिनके इद अवस्था लोप्पा सर्वहारा वर्ग 
तन्ना दुश्मन संगे आयवा तन्ना दुश्मन ता दुश्मन संगे, निरकुंश राजतंत्र ता 
अवशेष, भूस्वामिरा, गैर-औद्योगिक पूंजीपतिर, निम्नपूंजीपतिरा संगे 
लड़ेमांता। इद्रमे इतिहास ता सब्बे गतिविधिंग ना सूत्र पूंजीपतिरा कैदे केंद्रित 
आसी मंदिंताः इद्रमे दोरकी कित्ता सब्बे जीतकु पूंजीपति वर्ग ता जीत मंदिंता। 
मति उद्योग ता विकास संगे-संगे सर्वहारा वर्ग ता संख्या लोप्पाने आयवा 
अदु बेहरा-बेहरा समूह ते केंद्रित आंता, अदिना ताकत बेरसिंता, अदिना 
काजे इद ताकत वेल्ले महत्वपूर्ण आसोर दांता। मशीनकु स्पीड ते श्रम ता 
सब्बे भेद कुन खत्म कींतांग, लगभग सब्बे जागा ने मजदूर लोर किन उंदे 
निम्न स्तर ते तत्तिंतांग, अचोन स्पीड ते सर्वहारा वर्ग ता हर्दे रक-रकम ता हित 
ओसो पिस्वल ता अवस्थांग ज्यादा से ज्यादा उंदी बराबर आसोर दांतांग। 
पूंजीपति वर्ग ता बेरसोर मत्ता आपसी होड़, अदिनगडल पुटना व्यापारिक 
संकट कुना कारण ते मजदूर वर्ग ता मजदूरी ओसो वेने अस्थिर आसोर 
दांता। मशीन कुना लोप्पा लगातार सुधार आंता, मजदूर लोरा पिस्वल तुन 
परताचोन मुश्किल किसिंता। अलग-अलग मजदूर ओसो अलग-अलग 
पूंजीपतिरा टक्कर ज्यादा से ज्यादा रेंडु वर्ग कुना नड़मा आंता। अस्के 
पूंजीपतिरा विरुद्ध मजदूर तम्मा संगठन (ट्रेड-यूनियनकु) बने कीयना शुरू 
कींतोर, मजदूरी दर अद्रमे तासला काजे उंदी आंतोर। कालम-कालम ते 
आयना विद्रोह कुना काजे मुन्नेटले तैयार आसी स्थायी संघ कुना स्थापना 
कींतोर। ओरा लड़ाई वेल्ले मुश्किल ते मजबूत आंता। 

अस्के मजदूर लोरा जीत वेने आंता मति सिर्फ तात्कालिक रूप तेने। 
ओरा लड़ाईग ना असली सफलता तात्कालिक आयवा मजदूर लोरा 
लगातार बेरसोर मंदाना एकता लोप्पा आंता। अलग-अलग जागा ना मजदूर 
लोर किन वरोर-दुसरोना संगे सम्पर्क ते तत्ताना आधुनिक उद्योग संगे उत्पन्न 
आयना संचार-साधन कुना संगे एकता कार्य लोप्पा मदद दोरकिंता। उंदे 
रकम ता बचोनो गिनती हिल्वा संघर्ष कुन केंद्रिकृत किसी उंदी राष्ट्रीय वर्ग- 
संघर्ष ता रूप हियाला काजे इद्रमत्ताए सम्पर्क कुना जरूरत मंदिंता। मति हर 
वर्ग-संघर्ष उंदी राजनीतिक संघर्ष मंदिंता। अद एकता तुन दोरकी कियाला 
काजे पाइना कालम ते यातायात वेल्ले मुश्किल मत्तांकु मध्य युग ता बर्गर 


कम्युनिस्ट पार्टी ता घोषणापत्र | 37 


लोरकिन बचोनो सदी पोयता, मति सर्वहारा वर्ग रेल मत्तांकु उचुके साल 
कुना लोप्पा अद एकता हासिल कींतोर। 

सर्वहारा वर्ग ता तन्ना वर्ग लेक्का संगठन ओसो अदिन कारण ते उंदी 
राजनीतिक पार्टी लेक्का ओरा संगठन आपसी होड़ मत्तांकु बराबर मुश्किल 
ते अरिंता। मति हर बेरा अदु ओसी वेने तेदिंता-मुन्ने तुकू ज्यादा मजबूत, ढ़ 
ओसो शक्तिशाली आसी तेदिंता। खुद पूंजीपति वर्ग लोप्पा फूट कुना फायदा 
एतसी मजदूर वर्ग ता खास-खास हितकुन कानूनी रूप ते वेने स्वीकार 
कियाला मजबूर कींता। इंग्लैंड लोप्पा दस घंटांग काम कीयना दिय्या ना 
कानून इद्रमे पास आसी मत्ता। 

पाइना समाज ते अलग-अलग वर्ग कुना टक्कर कुल मिलेकिसी 
सर्वहारा वर्ग ता विकास किन बचोनो रूप ते मदद कींता। पूँजीपति वर्ग तन्ना 
किन लगातार लड़ाई लोप्पा फसेमासी मत्तादू हूंड़िंता। मुन्ने अमीर वर्ग संगे, 
पेरके खुद पूंजीपति वर्ग ता हिस्सांग इत्तेके अविना हितकु औद्योगिक प्रगति 
ता प्रतिकूल आयना हिस्सांग संगे अनि आखरी ते विदेशी पूंजीपतिरा संगे 
लड़ेमांता। इव सब्बे लड़ाईग लोप्पा अदु सर्वहारा वर्ग किन अपील कियाला 
काजे अदिनगडल मदद एतला काजे ओसो अदिन किन इद्रम ता राजनीतिक 
मैदान लोप्पा पिड़ंगसी तत्तला काजे मजबूर आंता। अदिन काजे पूँजीपति वर्ग 
खुदे सर्वहारा वर्ग किन तन्ना राजनीतिक ओसो सामान्य शिक्षण कुना तत्व 
संगे सम्पन्न किसिंता इत्तेके ओरा कैदे पूंजीपति वर्ग संगे लड़ेमायला काजे 
हथियार हिसिंता। 

इदे आयवा माटु पोर्रो वेहता लेक्का उद्योग विकास आत्ता कारण ते 
शासक वर्ग ता पूरा समूह सर्वहारा वर्ग बनेमांता, लेवेके कम से कम ओरिन 
मजदूर बनेमायना लेक्का खतरा पुट्टि आंता। वीरू वेने सर्वहारा वर्ग किने 
ज्ञान ता वेहच ओसी प्रगति ता पूना तत्व प्रदान कींतोर। 

आखरी ते वर्ग-संघर्ष निर्णायक कालम ते एविंता अस्के शासक वर्ग 
लोप्पा असली सम्पूर्ण पाइना समाज लोप्पा आयना विघटन ता प्रक्रिया उंदी 
बेहरा ओसो प्रत्यक्ष रूप धारण कींता इत्तेके शासक वर्ग ता उंदी सुडला 
हिस्सा अदिनगडल अलग आसी क्रांतिकारी वर्ग संगे इत्तेके वायना कालम 
बद वर्ग कैदे मंतायो अदे वर्ग संगे कलियंता। अदिन काजे मुन्नेटा युग ते 

सामंतीरा उंदी हिस्सा अलग आसी पूंजीपति वर्ग ते कलियंता अद्रमे इंजे 
पूंजीपति वर्ग ता उंदी हिस्सा ओसो खासकर खुद किन इतिहास ता समग्र 
गति किन सैद्धांतिक रूप ते समझेमायना लेक्का बनेकित्ता पूंजीवादी 
विचारधारा वालेरा उंदी हिस्सा सर्वहारा वर्ग संगे कलियंता। 

पूंजीपति वर्ग ता मुकाबला काजे नेंडु बचोन वर्ग नितसी मंतांग अवु 
सब्बे वर्ग कुना लोप्पा सर्वहारा वर्गे असली क्रांतिकारी वर्ग आंदू। दूसरा वर्ग 
आधुनिक उद्योग कुना मुन्ने ओलसी लास्ट ते खत्म आंता। सर्वहारा वर्गे 
अदिना मौलिक ओसो विशिष्ट उपज आंदू| 

निम्न मध्यम वर्ग ता लोकुर सुडला कारखाना ना मालिक, दस्तकार, 
सुडला व्यापारीर, किसान इव सब्बे मध्यम वर्ग ता अंश लेक्का तम्मा 
अस्तित्व किन बचे कियाला काजे पूंजीपति वर्ग संगे लड़ेमांतांग। अदिन 
काजे अवु क्रांतिकारी आयवा रूढ़ीवादी आंदुंग। इदे आयवा अवु इतिहास 
ता चक्र किन पेरके तिरहना कोशिश कींतांग अदिन काजे अवु प्रतिगामी 
आंदुंग। अवु बेगाने क्रांतिकारी मंतांग इत्तेके अवु जल्दिए सर्वहारा वर्ग लोप्पा 
कलियाला आल्सीस मंतांग इंजी समझेमायना। अवु तम्मा वर्तमान आयवा 
भविष्य ता हित कुना रक्षा कींतांगः तम्मा दृष्टिकोण किन त्याग किसी 
सर्वहारा वर्ग ता दृष्टिकोण लागू कींतांग। 

“लम्पट-सर्वहारा”, समाज ता वियार, पाइना समाज ता निम्न स्तर तल 
पेस्ता निष्क्रियता ता चिकला ते कड़ियसी मत्ता समुदाय बद्रमाई सर्वहारा 
क्रांति ता उर्रा वड़िय ते अरसी आंदोलन लोप्पा वाया परिंता, मति अदिन 
पिस्वल ता अवस्थांग अदिन प्रतिक्रियावादी षडयंत्र ता किराया ता टडू(गधा) 
लेक्का काम कियाला काजे बचोनो ज्यादा मजबूर किसिंतांग। 

सर्वहारा वर्ग ता वर्तमान अवस्था ते पाइना समाज ता अवस्थांग ना 
चिन्हा वेने मन्नो आंता। सर्वहारा वर्ग कैदे बदे सम्पत्ति हिल्लेः तन्ना मुत्ते ओसो 
पिल्ला-पेकोरा संगे मत्ता तन्ना सम्बंध पूंजीवादी पारिवारिक संबंध कुनगडल 
इनपड़े अलग मंता। इंगलैंड, फ्रांस, अमेरिका ओसो जर्मनी लेक्काटा सब्बे 
जागाने उंदी लेक्का मत्ता आधुनिक औद्यगिक श्रम पूंजी ता आधुनिक जुआ- 
अदिना राष्ट्रीय चरित्र किन पूराए खत्म किसिता। कानून, नैतिकता, धर्म 

लेक्कटवु अदिना काजे पूंजीवादी ढोंग लेक्का मंतांग, इविना पेरके 
खतरनाक पूंजीवादी हितकु मकसी मंतांग। 

नेंड एवनल बद-बद वर्ग ता दबाव ज्यादा आत्ता अव सब्बे तम्मा 
मुन्नेटले दोरकी कित्ता पद किन मजबूत कियाला काजे समाज किन तम्मा 
अधिकार-प्रणाली ता अधीन कीयना कोशिश कीतांग। सर्वहारा वर्ग तन्ना 
इंजे एवनल ता अधिकार-प्रणाली ओसो अदिन संगे-संगे मुन्नेटा सब्बे 
अधिकार-प्रणालींग किन खत्म कियवा लेवा समाज ता उत्पादक शक्तिंग ना 
मालिक बनेमाया परवो। सर्वहारा वर्ग कैदे जम्मा कीयाना ओसो सुरक्षित 
तासला काजे तन्ना बाताले हिल्ले। अदिना पिस्वल ता लक्ष्य निजि सम्पत्ति 
ता पाइना सब्बे गारंटिंग ओसो जमानत कुन नष्ट कीयना मंता। 

मुन्ने सब्बे ऐतिहासिक आंदोलन अल्पमत ता आंदोलनकु मत्तांग 
लेवेके अल्पमत ता फायदा काजे मत्तांग। मति सर्वहारा वर्ग ता आंदोलन 
बहुमत ता बेहरा फायदा काजे आयना चेतन ओसो स्वतंत्र आंदोलन मंता। 
मावा वर्तमान समाज ता सबसे दोड़ ता स्तर सर्वहारा वर्ग, शासकीय समाज 
ता सब्बे पोर्रोटा परत किन पलटे कियवा लेवा मेलिया वेने परवो, बद्रमाई 
खुद किन पोर्रो तेहा परवो आंता। शुरूआत ते पूंजीपति वर्ग खिलाफ सर्वहारा 
वर्ग संघर्ष ता रूप राष्ट्रीय संघर्ष मंदिंता। हर देश ता सर्वहारा वर्ग किन सबसे 
मुन्ने तन्नाए देश ता पूंजीपतिरा संगे लड़ेमाया लागियर। 

सर्वहारा वर्ग विकास ता सबसे सामान्य अवस्थांग ना बारे ते वेहना 
इत्तेके - वर्तमान समाज लोप्पा मकसि मत्ता गृहयुद्ध प्रत्यक्ष क्रांति लेक्का 
भड़केमासी तेंदिंता अनि ताकत ता जोर ते सर्वहारा वर्ग पूंजीपति किन 
गुच्चिह कीसि तना प्रभुत्व स्थापित कींता। 

इंजे एवनल माटु हर रकम ता समाज उत्पीड़क ओसो उत्पीडित वर्ग 
कुना विरोध पोर्रो नितसी मत्ता इंजी हूड़तोम। मति बदे वेने वर्ग ता उत्पीडन 
कियाला काजे अदिन कम से कम गुलाम वर्ग लेक्का पिस्सा परना लेक्कटा 
सुविधांग हियाना जरूरी मंदिंता। भू-दास व्यवस्था लोप्पा भू-दास लोर उन्नति 
किसी कम्यून सदस्यता दोरकी किसी मत्तोर, अद्रमे सामंती निरंकुशता जुआ 
दोड़ निम्नपूंजीपतिर पूंजीपति लेक्का बनेमाता। मति आधुनिक मजदूर लोरा 
स्थिति बिल्कुले उल्टा मंता। उद्योग ता उन्नति संगे पोर्रो तेदवा लेवा ओरू 


कम्युनिस्ट पार्टी ता घोषणापत्र | 40 


खुद तन्ना वर्ग ता अस्तित्व काजे जरूरी अवस्थांग ना स्तर दोइ अरसोर 
हत्तोर। ओरु कंगाल आसोर हत्तोर, ओना गरीब आबादी सम्पत्ति तुकू वेने 
ज्यादा स्पीड ते बेरसिंता। इद्रम ता परिस्थिति लोप्पा पूंजीपति वर्ग इंजे समाज 
ता शासक बनेमासी मंदाला ओसो समाज पोर्रो तन्ना पिस्वल परिस्थितिंग 
कुन अनिवार्य नियम लेक्का तासा परवो आंता इंजी स्पष्ट आंता। पूंजीपति 
वर्ग शासन कीयना लेक्का हिल्ले बारांकु इत्तेके अदु तन्ना गुलाम किन 
गुलामी ता परिस्थिति ते वेने पिस्सी कीयना गारंटी एतो आंता, बारांकु इत्तेके 
अदु अदिना पिस्वल-स्तर ते इद्रम ता गिरावट किन रोमी किया परवो 
अद्रमासी ओरु तन्ना कमाई तिनवा लेवा ओना पोट्टा निहला काजे मजबूर 
आंतोर। समाज इद पूंजीपति वर्ग ता अनुसार इंजे मंदा परवो। दूसरा माटा ते 
वेहना इत्तेके पूंजीपति वर्ग ता पिस्वल इंजे समाज संगे मेल तिंजोर हिल्ले। 

पूंजीपित वर्ग ता पिस्वल ओसो प्रभुत्व ता पक्का शर्त पूंजी ता निर्माण 
ओसो विकास आंदू| पूंजी ता शर्त रोजी श्रम आंदू। रोजी श्रम पूर्ण रूप ते 
मजदूर लोरा आपसी होइ पोर्रो निर्भर आसी मंता। उद्योग ता उन्नति, पूंजीपति 
वर्ग इदिन अनिवार्य रूप ते मुन्ने ओंता, होड़ कारण ते पुट्टि आत्ता मजदूर लोरा 
अलगाव ता जागा ते ओरा संक्रामक क्रांतिकारी एकता बने किसिंता। इद्रमे 
आधुनिक उद्योग ता विकास पूंजीपति वर्ग ता काल दोड़ तल उत्पादन 
कीयना ओसो उत्पादन किन हड़पे किया परना जमीन किने गुची कींतोर। 
अदिन काजे पूंजीपति वर्ग सबसे मुन्ने तन्ना गुमिया काहतानोर किन पुट्टी 
कींता। अदिना पतन सर्वहारा वर्ग ता जीत रेंडासी समान रूप ते अनिवार्य 
मंदिंतांग। 

दो 
सर्वहारा ओसो कम्युनिस्ट 


समग्र रूप ते सर्वहारा वर्ग संगे कम्युनिस्ट लोरा बाताल संबंध मंता? 

कम्युनिस्ट मजदूर वर्ग ता दूसरा पार्टिंग ना मुकाबला ते तम्मा बदे 
अलग पार्टी बनेकीवोर। 

समग्र रूप ते सर्वहारा वर्ग ता हितकुन विड़चसी ओरा दूसरा बदे हित 
मन्नो आंता। 

ओरु सर्वहारा आंदोलन किन बदे खास नमूना बने कियाला लेवेके 
अदिन विशेष रूप हियाला काजे तम्मा बदे संकीर्णतावादी सिद्धांत कुना 
स्थापना कीवोर आंतोर। 

कम्युनिस्ट लोर ओसो दूसरा मजदूर पार्टिंग लोप्पा सिर्फ इवे अंतरकु 
मंतांगः 4. विभिन्न देशकुना सर्वहारा राष्ट्रीय संघर्ष लोप्पा राष्ट्रीयता ता सब्बे 
भेद-भाव कुन विड़चसी पूरा सर्वहारा वर्ग ता सामान्य हितकुना बगिल 
इशारा कींतोर अनि अविन मुन्ने तत्तिंतोरः 2. पूंजीपति वर्ग खिलाफ सर्वहारा 
वर्ग संघर्ष बवु विभिन्न मंजिलकुना पोर्रोटल मुन्ने दांतायो अविना लोप्पा 
हमेशा ओसो हर जागा ते समग्र आंदोलन ता हितकुना प्रतिनिधित्व कींतोर। 

अदिन काजे उंदी बगिल व्यवहारिक दृष्टि ते कम्युनिस्ट हर देश ता 
मजदूर पार्टिंग ना सबसे उन्नत ओसो साहसी कार्यकर्ता लोर मंदिंतोर, इद्रम 
ता कार्यकर्ता लोर बाकी तोर किन मुन्ने दायला काजे प्रेरित कींतोर। दूसरा 
बगिल सैद्धांतिक दृष्टि ते, सर्वहारा वर्ग ता बेहरा जन-समुदाय तुकू श्रेष्ठ मंता, 
बारांकु इत्तेके अदु सर्वहारा आंदोलन ता मुन्ने दायना हर्दे अदिना परिस्थिति 
ओसो साधारण रूप ते अदिना आखरी सफलता लेवके विफलता ता स्पष्ट 
समझदारी तासिंतोर। 

कम्युनिस्ट लोरा तात्कालिक उद्देश्य दूसरा मजदूर पार्टिंग ना उद्देश्यए 
आंदू| इत्तेके सर्वहारा वर्ग किन उंदी वर्ग लेक्का संगठित कीयना, पूंजीवादी 
प्रभुत्व ता तख्ता पलट कीयना ओसो राजनीतिक सत्ता पोर्रो सर्वहारा वर्ग 
ता अधिकार जमे कीयना। 

कम्युनिस्ट लोरा सैद्धांतिक निष्कर्ष, दुनिया तुन सुधरे कियाकान इंजी 
बोलेमायना बदे मानेयना परहकता लेवेके आविष्कार कित्ता बदे 
सिद्धांतकुना पोर्रो आधार आसी इनपडे हिल्ले। 

अदु सिद्धांत वर्तमान वर्ग-संघर्ष तल, मना कोंडा मुन्ने ताकसोरे मत्ता 
ऐतिहासिक गतिविधिंग निगडल पुट्टना निजम ता संबंध कुन साधारण 
माटाने वेहिंता। वर्तमान सम्पत्ति-संबंध कुन खत्म कीसियाना साम्यवाद ता 
उंदी अलगे विशेषता मंता। 

मुन्नेटा कालम ते सब्बे सम्पत्ति-संबंध ऐतिहासिक अवस्थांग लोप्पा 
बदलेमासोरे ऐतिहासिक बदलाव कुना अनुसार मत्तांग। 

उदाहरण तुकू फ्रांस ता क्रांति पूंजीवादी सम्पत्ति ता अधिकार ता 
फायदा साटि सामंतवादी सम्पत्ति किन नष्ट कित्ता। 

साम्यवाद ता विशिष्ट विशेषता सम्पत्ति किन मापना हिल्ले, अदिना 
विशिष्ट विशेषता पूंजीवादी सम्पत्ति किन खत्म कियानाद मंता। 

मति असल इत्तेके आधुनिक पूंजीवादी निजी सम्पत्ति उत्पादन ओसो 
उपज ता अधिकार वर्ग-विरोध ओसो इचुन लोकुर वेल्ले लोरा कियिना 
शोषणा पोरोने आधार आसी मंता। 

इत्तेके कम्युनिस्ट लोरा सिद्धांत सिर्फ उंदी वाक्य ते वेहाना इत्तेके अदु 
- निजी सम्पत्ति खत्म कियाना सिद्धांत आंदू। 

मना खुद ता मेहनत संगे पुट्टी कित्ता ओसो सब्बे व्यक्तिगत स्वतंत्रता, 
क्रियाशीलता ओसो स्वतंत्रता ता मूल आधार मत्ता सम्पत्ति दोरकी कीयना 
मानेय ना अधिकार किन खत्म कियाना आल्सा मंतोम इंजी माटु कम्युनिस्ट 
लोरा पोरो आरोप वाटतद मंता। 

सख्त मेहनत किसी कमै कित्ता, खुद दोरकी कित्ता, खुद पुट्टी कित्ता 
सम्पत्ति आंदू! मीटु पूंजीवादी तुकू मुन्ने मत्ता सुडला दस्तकार ओसो सुडला 
किसान लोरा सम्पत्ति ता रूप ता बरे ते वेहा मंतिर बहे? अदिन खत्म कीयना 


कम्युनिस्ट पार्टी ता घोषणापत्र | 43 


जरूरत हिल्ले, उद्योग ता विकास मुन्ने ने अदिन किन वेल्ले नष्ट किसिता, 
बचोन पिस्तायो अदिन वेने रोज नष्ट किया मंता। 

मीटू आधुनिक पूंजीवादी सम्पत्ति ता बारे ते वेहा मंतिरा? 

मति रोजी श्रम मजदूर लोरा काजे बदाई सम्पत्ति पुट्टी कींता या? 
हिल्ले, इनपड़े हिल्ले! असल इत्तेके ओरु पूंजी पुट्टि कींतोर, इत्तेके ओरू 
रोजी श्रम तुन शोषण कीयना सम्पत्ति पुट्टि कींतोर, अदिन बेरसी कियाला 
काजे पूना शोषण ता रोजी श्रम पुट्टि कीयना शर्त मंता। तम्मा वर्तमान ते 
सम्पत्ति पूंजी ओसो रोजी श्रम ता विरोध पोर्रो नितसी मंता। वाटू, इव रेंडु 
विरोधी पक्ष कुना पोर्रो ध्यान हियाकाल। 

पूंजीपति बनेमायना इत्तेके सिर्फ उत्पादन लोप्पा व्यक्तिगत स्टेटस 
तासना इंजी आयवा लेवा उंदी सामाजिक स्टेटस तासनाद आंता। पूंजी उंदी 
सामूहिक उपज आंदू, समाज ता सिर्फ बचोनो सदस्य लोरा संयुक्त उद्योग 
तले आयवा समाज ते सब्बे सदस्य लोर कलियसी-मिलियसी उद्योग संगेने 
अदिन किन मुन्ने ओयमूड़ांता। 

इद्रम पूंजी निजी आयवा लेवा उंदी सामाजिक शक्ति मंदिंता। 

अदिन काजे पूंजी किन आम सम्पत्ति बनेकियमूड़ायो, अदिन किन 
समाज ता सब्बे सदस्य लोरा सम्पत्ति बने कियवेके अदु व्यक्तिगत सम्पत्ति 
सामाजिक सम्पत्ति ते बदलेमायो आंता। अस्के सम्पत्ति ता सिर्फ सामाजिक 
रूप बदलेमांता। अदिना वर्ग-रूप खत्म आंता। 

वाटु, इंजे रोजी श्रम (४३४९ |१००७/) ता पक्ष पोर्रो आल्सकाल। 

रोजी श्रम (५४३४९ ।१७०५॥) ता औसत कीमत न्यूनतम रोजी मंता, 
इत्तेके मजदूर इसाब ते पिस्वल पिसला काजे जरूरत मंदना चीजकुना पूर्ति 
कियाना लेक्का रोजी। अदिन काजे रोजी मजदूर लोर ओरा श्रम तिंची बचोन 
कमै कींतोरो अदु ओरा अस्तित्व किन बचे कियाला ओसो डिलीवरी काजे 
ने आंता। माटु मुश्किल ते पिस्वल पिस्सला, डिलीवरी काजे श्रम कीसि पुटी 
कित्ता पंटा तुन खत्म कियाला आल्सोम, बारांकु इत्तेके इद बचत संगे 
दूसरोना श्रम किन हड़पे कियाना लेक्क संभवाना मन्त्रो आंता। माटु मजदूर 
सिर्फ पूंजी बेरसी कियाना साधान लेक्का मंदाना, शासक वर्ग ता स्वार्थ तुन 

पूरा कियानाचोने पिस्सला हियाना जीवा नोयना लेक्कटा अधिकार तुन 
खत्म कियाला आल्सिँतोम। 

पूंजीवादी समाज लोप्पा जीवा ते मंदना मानेयना श्रम सिर्फ मुनाफा 
पुट्टि कियाना श्रम बेरसी कीयना उंदी साधने मंदिंता। कम्युनिस्ट समाज 
लोप्पा इदे संचित श्रम मजदूर लोरा अस्तित्व तुन व्यापक, सम्पन्न ओसो 
उन्नत बने कीयना साधन मंदिंता। 

इद्रमे पूंजीवादी समाज लोप्पा वर्तमान पोर्रो भूतकाल ता दबाव 
मंदिंता। कम्युनिस्ट समाज लोप्पा भूतकाल पोर्रो वर्तमान ता दबाव मंदिंता। 
पूंजीवादी समाज लोप्पा पूंजी स्वतंत्र मंदिता ओसो अदिना व्यक्तित्व मंदिंता, 
मति इदिना लोप्पा जीवित मानेय गुलाम मंतोर अनि ओरा बदे व्यक्तित्व मन्नो 
आंता। 

अद्रम बस्के माटू इद परिस्थिति किन खत्म किंतोम अस्के पूंजीपति 
वर्ग इदिन व्यक्तित्व ओसो स्वतंत्रता किन खत्म कियामंतोर इंजी इंतोर! इदु 
निज्जमे आंदू। माटु पूंजीवादी व्यक्तित्व, पूंजीवादी स्वतंत्रता ओसो पूंजीवादी 
स्वाधीनता किन मोदोल तिंचे खत्म कीयना इंजी आल्सिंतोम इंदानादु 
निञ्ञमे, इदिना लोप्पा बदे डावुट हिल्ले। 

वर्तमान पूंजीवादी अवस्थांग लोप्पा स्वाधीनता इत्तेके मुक्त व्यापार, 
मुक्त अस्सना-वम्मना मंदिंता। 

मति अस्सना-वम्मना खत्म आतेके, मुक्त अस्सना-वम्मना वेने खत्म 
आयार। मना पूंजीपतिरा मुक्त अस्सना-वम्मना पोल्लो तुन स्वाधीनता ता 
बारे ते ओरा सब्बे “बेहरा-बेहरा पोल्लोंग” किन, मध्य युग ता सीमित आसी 
मत्ता अस्सना-वम्मना लेवेके अद कालम ता बंधन कुने बंधेमासी मत्ता 
व्यापारिरा मुकाबला ते हूड़तेके अविना बदे अर्थ मंदा परिंताः मति अस्सना- 
वम्मना ओसो उत्पादन ता पूंजीवादी अवस्थांग ओसो खुद पूंजीपति वर्ग ता 
कम्युनिस्ट उन्मूलन तुकू अवु अंगड़म मंतांग। 

माटु निजी सम्पत्ति तुन खत्म कियाला आल्सिंतोम, इदिन केंजसी 
मीकिन पीनी गज्जिंग पेसिंतांग। मति मीवा वर्तमान समाज लोप्पा 0 
लोप्पाटल 9 मानेय काजे निजी सम्पत्ति इंजेने खत्म आत्ताद मंता, उचुन 
लोकुरगा निजी सम्पत्ति मत्तेके अदिना कारण सिर्फ 70 मानेय लोप्पाटल 9 

मानेय निगा अद सम्पत्ति हिल्वादे आंदू। अदिन काजे मीट मावा खिलाफ 
सम्पत्ति ता इद्रम ता व्यवस्था तुन खत्म कीयना विचार तासिंतीर इंजी आरोप 
वाटिंतिरो ओरा पिस्वल तुकू जरूरी शर्त, समाज ता ज्यादातर हिस्सा कैदे 
बदे सम्पत्ति हिल्वा मंदानदु मंता। 

संक्षेप्त ते मीवा आरोप माटू मीवा सम्पत्ति खत्म कियाला आल्सिंतोम 
इंजी मंता। इदु निज्जमे। माटु इद्रमे कियाला आल्सा मंतोम। 

मीटू श्रम ता पूंजी, मुद्रा लेवेके लगान रूप ते, उंदी इजारेदारी निल्पी 
किया परना लेक्काटा सामाजिक शक्ति लेक्का बदलेमायना बंद आता 
इत्तेकेने व्यक्तिगत सम्पत्ति पूंजीवादी सम्पत्ति पूंजी लोप्पा बदलेमायना वेने 
बंद आयार अस्के तुरंते व्यक्तित्व वेने खत्म आयार इंजी इंतिर एय्यो। 

इद्रम इत्तेके मीकिन “व्यक्ति” इत्तेके पूंजीपति लेवेके सम्पत्ति ता मध्य 
वर्गीय मालिक आंता इंजी माने माया लागियर। इद्रम ता मानेय किन जरूर 
खत्म कियाना। ओनकिन जरूर मंदा परवा लेक्का कीसियाना। 

साम्यवाद बोनकिनाई समाज ता उपज किन कैदे पोयला ताकत तुन 
खत्म कीवो, अदु सिर्फ इदिना संगे दूसरोरा श्रम पोरो कब्जा कीयना शक्ति 
तुन खत्म कींता। 

इद निजी सम्पत्ति तुन खत्म किसितेके पूरा कामकाज ठप आयार अनि 
पूरा दुनियाए निष्क्रिय आयार, इंजी वेने इंतोर। 

इद पोल्लो निञ्जम मत्तेके पूंजीवादी समाज इद भयानक निष्क्रिय ता 
कारण ते बचोनो मुन्ने गुमिया ते अरसी मनवड़। बारांकु इत्तेके इद समाज ता 
बोर सदस्य मेहनत कींतोर ओरकिन बाताले दोरको ओसो बोरु दोरकी 
कींतोरो ओरो बाताले काम कीवोरु। असल इत्तेके इदु पूरा तर्क इदे दोहरा 
शब्द ताए रूप आंदू इत्तेके पूंजी हिल्वेके रोजी श्रम वेने मन्नो आयार। 

भौतिक चीजकुना उत्पादन ओसो कम्युनिस्ट उत्पादन संबंध कुना 
पोर्रो बदु आरोप वाटताद मंतांगो, अवु अद्रमे बौद्धिक रचनांग ना उत्पादन 
ओसो कम्युनिस्ट उत्पादन संबंध कुना पोर्रो वेने वाटमूड़ आंता। वर्ग-सम्पत्ति 
ता पतन पूंजीपति वर्ण किन उत्पादन ताए पतन लेक्का दिसिंता लेक्काने 
वर्ग-सम्पत्ति पतन अदिन किन पूरा संस्कृतिक पतन लेक्का दिसिंता। 

बद संस्कृति ता विनाश काजे इचोन किल्लना-ओल्लना आया 
मंतायो, अद संस्कृति लोप्पा ज्यादातर जनता काजे सिर्फ मशीन लेक्का 
काम कीयना ट्रेनिंग लेक्का मंता। 

बस्के एवनल पूंजीवादी सम्पत्ति उन्मूलन ता मावा लक्ष्य तुन मीटू 
आजादी, संस्कृति, कानून लेक्कटा मीवा पूंजीवादी धारणांग संगे तूलना 
कियाकिर अस्के एवनल मावा संगे बहस कीसी मीकिन, बाताले फायदा 
दोरको आयर। बारांकु इत्तेके मीवा विचार खुदे पूंजीवादी उत्पादन ओसो 
पूंजीवादी सम्पत्ति ता अवस्थांग लोप्पाडल पुट्टताद मंता। इद्रमे मीवा वर्ग ता 
इच्छा अनुसारे मीवा कानून मंता, अदिना मूलभूत स्वरूप ओसो अदिना दिशा 
मीवा वर्ग पिस्वल ता आर्थिक परिस्थितिंग पोर्रो आधार आसी मंता। 

अदु स्वार्थपूर्ण भ्रम मंता, इत्तेके मीकिन अद सामाजिक रूप कुनगडल, 
मीवा वर्तमान उत्पादन संबंध ओसो सम्पत्ति ता रूप तल पुट्टि कियाना श्रम, 
उत्पादन ता विकास आयनास्के पुट्टिना ओसो पतन आयना ऐतिहासिक 
संबंधकुन, प्रकृति ओसो तर्कबुद्धि ता बस्के बदलेमायवा नियम कुना लोप्पा 
बदले कियाला प्रेरित कींता, इदु उंदी भ्रम आंदू, इदिना शिकार मीवा मुन्नेटा 
सब्बे शासक वर्ण आसोर वात्तोर। प्राचीन युग ता सम्पत्ति ता संबंध लोप्पा 
बद चीज किन मीट स्पष्ट रूप ते हूड़िंतिंर, सामंती सम्पत्ती ता संबंध ते बदिन 
मीटू स्वीकार कींतिर, अदिन खुद पूंजीवादी सम्पत्ति ता संबंध लोप्पा मंजूर 
कीयना मीवा काजे निज्जमे उंदी गुनाह लेक्का आया मंता। 

परिवार ता विनाश! कम्युनिस्ट लोरा इद खतरनाक प्रस्ताव तल कट्टर 
उग्रवादीर वेने भड़केमांतोर। 

वर्तमान परिवार, पूंजीवादी परिवार, बदिना पोर्रो आधार आसी मंता? 
पूंजी पोरो, निजी फायदा पोर्रो आधार आसी मंता। इद्रम ता परिवार सिर्फ 
पूँजीपति वर्ग नड़माए मंता पूर्ण विकसित दिसिंता। सर्वहारा वर्ग लोपा इद्रम 
ता कमी मंत्ता, ओसो वैश्यावृत्ति हाटुम ज्यादा। 

इदु कमी खत्म आतेके पूंजीवादी परिवार वेने खत्म आयार ओसो पूंजी 
खत्म आयना संगे-संगे इव रेंडासी वर्ग खत्म आयनुंग। 

मीटू मावा पोर्रो पिल्ला-पेकोरा पोर्रो ओरा यायल-बाबल कीयना 
शोषण किन बंद कियाला आल्सिँतोम इंजी आरोप वाटिंतिरा? इद्रम ता 
आरोप किन माटू स्विकार कींतोम। 

मति मीटू घरेलु शिक्षा ता जागा ते सामाजिक शिक्षा निल्पी किसी माटु 
उंदी वेल्ले पवित्र संबंध किन नष्ट किया मंतोम इंजी इंदाकिर। 

मीवा शिक्षा! मीटू समाज लोप्पा, सीधा लेवेके पेरके मंजी हस्तक्षेप 
किसी स्कूल संगे शिक्षा हियाना शिक्षा वेने सामाजिक हिल्ले या? शिक्षा 
लोप्पा समाज ता हस्तक्षेप कम्युनिस्ट लोरा आविष्कार आयोः कम्युनिस्ट 
लोर इत्तेके सिर्फ हस्तक्षेप ता स्वरूप किन बदले कियाला आल्सिंतोर ओसो 
शासक वर्ग ता प्रभाव तल शिक्षा तुन मुक्त कियाला आल्सिंतोर। 

बद्रम-बद्रम आधुनिक उद्योग ता प्रक्रिया संगे सर्वहारा वर्ग ता पूरा 
पारिवारिक संबंध कुना डुंडुल बनेमाया मंतायो, मजदूर लोरा पिल्ला-पेकोर 
व्यापार ता मामूली सामान ओसो श्रम ता औजार बनेमाया मंतोर, अद्रम- 
अद्रम परिवार, शिक्षा, पिल्ला-पेकोरा अलग-अलग संबंध कुना बारे ते 
पूंजीपतिरा पोंगड़िंग वेल्ले हेरंग वेस्ता लेक्का आया मंतांग। 

मति पूरा पूंजीपति वर्गे आंगालवैयसी उंदे लेंग ते केयिंता - मीटू 
कम्युनिस्ट लोर इत्तेके माहिला लोर किन सार्वजनिक रूप ते इस्तेमाल 
कियाना लेक्का बने कियाकिर! इंजी। 

पूंजीपति तन्ना मुत्ते किन उत्पादन ता उंदी औजार विड़चसी दूसरा 
बाताले समझेमायोर। ओरू कम्युनिस्ट समाज लोप्पा उत्पादन साधन कुना 
सामूहिक रूप ते इस्तेमाल आयार इंजी केंजतोर। अदिन काजे ओरू अद 
कम्युनिस्ट समाज लोप्पा सब्बे चीज कुना लेक्का महिला लोरा वेने 
सामूहिक इस्तेमाल आयार इंदाना निष्कर्ष तेंडिंतोर। 

ओरू असल इत्तेके महिला लोर उत्पादन साधन लेक्का मत्ता 
परिस्थिति तुन खत्म कीयना लक्ष्य ता बारे ते कंजका वेने परवोरे। 

बाकी महिला लोरा सामूहिक इस्तेमाल आयना खिलाफ पूंजीपतिरा 
सम्मानपूर्वक होंग मत्ता लेक्का ढोंग कीयनादु ज्यादा मंता। ओरू साम्यवाद 
लोप्पा महिला लोरा सामूहिक इस्तेमाल खुल्लमखुल्ला ओसो सरकारी 
आयार इंजी नाटक कींतोर। कम्युनिस्ट लोर किन महिला लोरा सामूहिक 

इस्तेमाल कीयना जरूरत हिल्ले, बारांकु इत्तेके इदु प्राचीन कालम तिंचीए 
ताका मंता। 

मना पूंजीपतिर किन मजदूर लोरा कोड़ियड़-मेय्यड़ किन तम्मा विचार 
वात्ता लेक्का इस्तेमाल कितेके वेने पोट्टा निंडो, वैश्या लोरा इस्तेमाल संगे 
वेने ओरा पोट्टा निंडो, अदिन काजे वरोर वरोना मुत्तेस्कुना पोर्रो कै वाटतेकेने 
ओरा विशेष रूप ते पोट्टा निंडता लेक्का आंता। 

पूँजीवादी मर्मिंग असल इत्तेके मुत्तेस्कुना साझेदारी ताए उंदी व्यवस्था 
आंदू। अदिन काजे कम्युनिस्ट लोरा खिलाफ ज्यादा से ज्यादा ओरू महिला 
लोरा सामूहिक इस्तेमाल कियाला हमेशा तैयार मत्ता लेक्का ढोंगपूर्ण ओसो 
गुप्त प्रथा किन खुल्लमखुल्ला ओसो कानूनी रूप हियाला आल्सिंतोर इंजी 
आरोप वाटिंतोर। बाकी उत्पादन ता वर्तमान व्यवस्था बस्के खत्म आयार 
अस्के अद व्यवस्था तल पुट्टना महिला लोरा सामूहिक इस्तेमाल इत्तेके 
सार्वजनिक ओसो निजी रेंडासी रकम ता वैश्यावृत्ति उन्मूलन जरूर आयार। 

कम्युनिस्ट लोरा पोर्रो ओरू देश ओसो राष्ट्र ता भावना किन खत्म 
कियाला आल्सिंतोर इंजी वेने आरोप वाटिंतोर। 

मेहनतकश लोरा बदे देश मन्नो आंता। बद चीज ओरगा हिल्लेए अदिन 
किन बोरे बद्रम ऊंदा परिंतोर? अदिन काजे सर्वहारा वर्ग किन सबसे मुन्ने 
राजनीतिक प्रभुत्व दोरकी कीयना मंता. राष्ट्र लोप्पा प्रधान वर्ग ता जागा एता 
लागियार, खुद तन्ना किन राष्ट्र लेक्का संगठित कीयनाद मंता; खुद उंदी 
राष्ट्रीय वर्ग मंदिंता मति पूंजीवाद इद्रम मन्नो आंता। 

पूंजीपति वर्ग ता विकास वाणिज्य स्वाधीनता, दुनिया ता हाटुम ओसो 
उत्पादन प्रणाली लोप्पा ओसो अदिना अनुसार पिस्वल परिस्थितिंग लोप्पा 
उंदी लेक्का मत्तांकु जनगण ता राष्ट्रीय भेदभाव ओसो विरोध दिय्या दिय्या 
ते खत्म आसोर दांता। 

सर्वहारा वर्ग ता प्रभुत्व मत्तेके इवु वेल्ले स्पीड ते मायनुंग। सर्वहारा 
वर्ग ता मुक्ति काजे पहली शर्त सबसे मुन्ने कम से कम प्रमुख सभ्य देशकुना 
संगे कलियसी मुन्ने वायानाद मंता। 

बचोन जल्दी वरोर मानेय दूसरा मानेय पोरो कीयना शोषण खत्म 
आयार, अचोने जल्दी उंदी राष्ट्र दूसरा राष्ट्र पोरों कीयना शोषण वेने खत्म 
आयर। 

बचोन जल्दी उंदी राष्ट्र लोप्पा वर्ग कुना विरोध खत्म आयार, अचोने 
जल्दी राष्ट्र कुना आपसी मतभेद वेने खत्म आयनुंग। 

धार्मिक, दार्शनिक ओसो सामान्य रूप ते विचारधारात्मक दृष्टि ते 
कम्युनिस्ट लोरा खिलाफ वाटना आरोपकुना पोर्रो गंभीर रूप ते आल्सना 
लेक्का हिल्लेंग। 

मानेय ना विचार, राय, उंदी पोल्लो ते वेहाना इत्तेके ओना चेतना, ओना 
भौतिक पिस्वल परिस्थितिंग, ओना सामाजिक संबंधकु ओसो सामाजिक 
पिस्वल ता हर बदलाव संगे बदलेमांतांग इंजी समझेमायला काजे गंभीरता 
ते आल्सना जरूरत मंताया? 

विचार कुना इतिहास-बचोन जल्दी भौतिक उत्पादन लोप्पा बदलाव 
आंता, अचोने जल्दी बौद्धिक उत्पादन ता स्वरूप बदलेमांता या? हर युग ता 
प्रभुत्वशाली विचार हमेशा अदिना शासक वर्ग ताए विचार मंदिंतांग इंदाना 
पोल्लो किन विइचसी दूसरा बातले साबित किया परवो। 

लोकुर समाज लोप्पा क्रांति तत्ताना पोल्लोंग कियानास्के ओरू पाइना 
समाज लोप्पा उंदी पूना समाजिक तत्व कुना निर्माण आता अनि पाइना 
विचार कुना विघटन पिस्वल ता पाइना परिस्थिति ना विघटन संगे कलियसी 
ताका मंता इंदाना सच्चाई किन वेहचोर मंदिंतोर। 

पाइना दुनिया तन्ना जीवा विइसनास्के प्राचीन धर्म ईसाई धर्म तिंची 
जेक आसी मत्तांग। 8वी शताब्दी ते ईसाई धर्म बुद्धिवादी विचार कुना मुन्ने 
ओलसी मत्ता, अद कालम ते सामंती समाज तत्कालीन क्रांतिकारी पूंजीपति 
वर्ग संगे तन्ना हायना-पिस्सना लड़ाई लड़ेमासी मत्ता। धर्म-स्वतंत्रता ओसो 
अंतःकरण (लोप्पाटल वायना लेग) ता स्वतंत्रता ता विचारकु सिर्फ ज्ञान 
लोप्पा ने मुक्त प्रतिस्पर्धा ता प्रभुत्व तुन वेहिंतांग। 

“इतिहास ता विकासक्रम लोप्पा धार्मिक, नैतिक, दार्शनिक, 
राजनीतिक ओसो कानून संबंधित विचार बदलेमासोर वातांगः मति धर्म, 

नैतिकता, दर्शन, राजनीति ओसो कानून इत्तेके हमेशाए इद बदलाव तल 
बचेमासोर वातांग इनमूड़ायार”। 

“इदे आयवा स्वाधीनता, न्याय लेक्काटवु हमेशाए सही वेने मंतांग, 
इवु हर सामाजिक अवस्था ते समान रूप ते लागू आंतांग। मति साम्यवाद 
हमेशाए सब्बे धर्म ओसो सब्बे नैतिकतांग किन उंदी पूना आधार, पूना रूप 
हियवा लेवा खत्म किसिंता, अदिन काजे इव सब्बे मुन्नेटा ऐतिहासिक 
अनुभव कुना विपरित काम कीतांग। 

इद आरोप ता सारतत्व बाताल मंता? हत्ता हर समाज ता इतिहास 
वर्ग-विरोध कुना विकास ता इतिहास मंता, अव वर्ग-विरोध कुना अलग- 
अलग युग लोप्पा अलग रूप धारण किसी मत्तांग। 

मति अवु बदेआई रूप धारण किसी मत्तेकाई हत्ता सब्बे युग कुना 
लोप्पा समाज ता उंदी हिस्सा दूसरा हिस्सा पोरो कीयना शोषण कियानदु 
हर कालम ते मत्ता। हत्ता युग कुना सामाजिक चेतना, बचोनो विविधता 
ओसो विभिन्नतांग किन तोहतेकाई, बदे वर्ग-विरोधकु पूर्ण रूप ते खत्म 
आयना मुन्ने पूराए खत्म आयवा मत्ता सामान्य विचार कुना हंदी ते गतिशील 
मत्ता। 

कम्युनिस्ट क्रांति समाज ता पारंपरिक सम्पत्ति-संबंध तल अमूलचूल 
तोडफोड़ आंदू। इदिना लोप्पा इदिना विकास इत्तेके पारंपारिक विचार कुना 
संगे सबसे आमूल परिवर्तन शामिल मत्ता इत्तेके वेने बदे आश्चर्य पोल्लो 
हिल्ले। 

मति कम्युनिज्म खिलाफ पूंजीपतिरा आरोप कुना पीटो इंजे वेने 
मार्ताद हिल्ले। 

पोर्रो माटु मजदूर वर्ग ता क्रांति ता पहली डाका सर्वहारा वर्ग तेहची 
शासक वर्ग ता कुर्सी ते उदी कीयना ओसो जनवाद काजे आयना लड़ाई तुन 
जीइना इंजी वेहतोम। 

सर्वहारा वर्ग तन्ना राजनीतिक प्रभुत्व पूंजीपति वर्ग तल तीरम-तीरम 
पूराए पूंजी ऊंदला काजे, उत्पादन ता पूरा औजार कुन राज्य, इत्तेके शासक 
वर्ग लेक्का संगठित सर्वहारा वर्ग कैदे केंद्रीकृत कियाला काजे, समग्र 

उत्पादक शक्तिंग लोप्पा परताचोन जल्दी सुधार कियाला काजे इस्तेमाल 
कियार। 

बदे डावुट हिल्वा, शुरू ते अद काम सम्पत्ति पोरो अधिकार ओसो 
पूंजीवादी उत्पादन परिस्थितिंग पोर्रो निरंकुश हमलांग लेवा आया परवोः 
इद्रमत्ता तरीकांग लेवा आर्थिक रूप ते हालवा लेक्का दिसिंतांग, मति 
आंदोलन ताकनास्के खुद तुकू मुन्ने दांतांग, पाइना सामाजिक व्यवस्था पोर्रो 
ओसो ज्यादा अतिक्रमण ता जरूरत मंदिंता, उत्पादन ता तरीका ते पूराए 
क्रांति तत्ताना साधन लेक्का अनिवार्य आंता। 

बदे डावुट हिल्वा, अलग-अलग देशकुना लोप्पा इव तरिकांग अलग- 
अलग मंदिंतांग। 

मति दोड़ हीता तरीकांग सबसे मुन्ने हत्ता देश कुना लोप्पा लागू आया 
परिंतांगः 

]. भू-सम्पत्ति ता उन्मूलन ओसो पूरा लगान सार्वजनिक उद्देश्य काजे 
इस्तेमाल कीयना। 

2. उंदी भारी प्रगतिशील लेवेके स्नातक आयकर (8/30090९60 
tax)। 

3. उत्तराधिकार ता सब्बे अधिकार कुन मापसियाना। 

4. सब्बे प्रवासिरा ओसो विद्रोहिरा सम्पत्ति पोर्रो कब्जा। 

5. सरकारी पूंजी ओसो पूर्ण एकाधिकार मत्ता राष्ट्रीय बैंक बने कीसि 
कर्जा हियाना ता केंद्रीकरण राज्य कैदे कीयना। 

6. राज्य कैदे संचार ओसो परिवहन ता साधनकुना केंद्रीकरण। 

7. राज्य ता कैदे मत्ता कारखानांग ओसो उत्पादन ता उपकरण कुना 
विस्तार, बंजर जमीन किन खेती कीयना लेक्का बने कीयना 
ओसो साधारण रूप ते उंदी सामान्य योजना ता अनुसार तोड़ियो 
ते सुधार कीयना। 

8. हर मानेय काजे समान रूप ते काम कीयना अनिवार्य कीयना। 
विशेष रूप ते कृषि काजे औद्योगिक सेनांग बने कीयना। 

9. उद्योग ओसो कृषि किन कलिसियाना, देश ता आबादी लोप्पा 
समान वितरण संगे शहर ओसो देश नड़मा सब्बे मतभेद कुन 
तीरम-तीरम खत्म कीयना। 

॥0. सरकारी स्कूल कुना लोप्पा सब्बे पिल्ला-पेकोर किन मुफ्त 
पढ़ाई। वर्तमान रूप ते पिल्ला-पेकोर किन कारखाना ते काम 
कियानदिन खत्म कीयना। शिक्षा ओसो औद्योगिक उत्पादन किन 
कलिसियाना लेक्काटवु। 

विकासक्रम ते वर्ग कुना भेद खत्म आयार ओसो पूरा उत्पादन पूरा राष्ट्र 
ता उंदी बेहरा संघ कैदे केंद्रित आयार अस्के सार्वजनिक सत्ता तन्ना 
राजनीतिक स्वरूप तुन पोहियर। राजनीतिक सत्ता इत्तेके सिर्फ उंदी वर्ग, 
दूसरा वर्ग ता उत्पीड़न कीयना संगठित शक्ति ता पोरोल आंदू| पूंजीपति वर्ग 
खिलाफ तन्ना संघर्ष ताकनास्के परिस्थिति तुकू मजबूर आसी सर्वहारा वर्ग 
तुन उंदी वर्ग लेक्का संगठित किया लागतेके, क्रांति संगे अदु खुद खुद किन 
शासक वर्ग बने किसितेके, अद्रमे उत्पादन ता पाड़ना परिस्थितिंग कुन खत्म 
किसितेके, अव परिस्थिति ना संगे-संगे अव वर्ग-विरोध कुना पिस्वल ओसो 
खुद वर्ग कुना पिस्वल परिस्थितिंग कुन खत्म किसियर, इद्रमे अदु उंदी वर्ग 
लेक्का खुद तन्ना प्रभुत्व तुन वेने खत्म किसियर। 

अस्के वर्ग ओसो वर्ग-विरोध कुना संगे दोहची मत्ता पाइना पूंजीवादी 
समाज ता जागा ते उंदी संघ बनेमायर। तीना लोप्पा हर मानेय ना स्वतंत्र 
विकास सब्बे तोरा मुक्त विकास ता शर्त मंदियर। 

तीन 
समाजवादी 
ओसो कम्युनिस्ट साहित्य 


प्रतिक्रियावादी समाजवाद 


(क) सामंती समाजवाद 


फ्रांस ओसो इंगलैंड ता सामंती अमीर वर्ग कुना ऐतिहासिक परिस्थिति ते 
आधुनिक पूंजीवादी समाज खिलाफ पांप्लैट रासना ओरा हर रोज ता काम 
लेक्का बनेमासी मत्ता। जुलाई 830 ता फ्रांसीसी क्रांति लोप्पा. इंगलैंड ता 
सुधार आंदोलन ते इव अमीर वर्गकु ओसो उंदी बेरा इव पूना अमीर वर्ग 
मुन्ने तल्ला वरिहतांग। ताना पेरके बदे महत्वपूर्ण राजनीतिक लड़ाई 
लड़ेमायना सम्भावना हिल्ले आत्ता। सिर्फ साहित्यिक लड़ाईए इंजे सम्भव 
आयना लेक्का मत्ता। मति साहित्य लोप्पा वेने पुनर्स्थापना आयनास्के पाइना 
नारांग ना इस्तेमाल*7 संभव हिल्वा मत्तांग। लोकुरा समर्थन दोरकी कियाला 


7 *इंगलैंड लोप्पा 660 तल 689 ता नड़मा पुनर्स्थापना आयवा फ्रांस लेप्पा 84 
तल 830 ता पुनर्स्थापना काल मत्ता। ५ (888 ते अंग्रेजी संस्करण ते एंगेल्स ना नोट।) 

काजे वीर अमीर वर्ग किन बाहर तल तम्मा हितकुन कोंडा मुन्ने तल गायब 
किया लगता ओसो सिर्फ शोषित मजदूर वर्ग ता हित किन पोयसी 
पूंजीपतिरा विरुद्ध तम्मा पक्ष तैयार किया लागता। इद्रम अमीर वर्ग तम्मा 
पूना मालिक लोरा खिलाफ पास्कना कवितांग रासिसी, वायना सर्वनाश ता 
खतरा ता बारे ते ओरा केव्वी ते वेहची बदला एत्तमूड़ाता। 

सामंती समाजवाद ता उत्पत्ति इद्रमे आता, उचुन किल्लना-ओल्लना, 
उचुन पासकना विल-काड़ी लेक्का ताकना, उचुन हत्ता कालम ता बारे ते 
वइकना, उचुन वायना कालम ता वेर्री तोहना किसी, बस्के-बस्के तम्मा 
कस्सी (कैयता) पास्कना ओसो तीखा आलोचना संगे पूंजीपतिरा नोमुर 
कियाना, मति आधुनिक इतिहास ता प्रगति किन बेस समझेमाया परवा 
कारण ते ओरु हमेशाए मजाक लेक्का बनेमातोर। 

जनता किन तम्मा बगिल कियाला काजे, वीर अमीर लोकुर सर्वहारा 
वर्ग ता भीख तालकना ओटुल तुन तम्मा झंडा बनेकित्तोर। मति बस्के-बस्के 
जनता ओरा संगे वाता, अस्के-अस्के ओरा कूला ते अमीर लोकुरा विरासत 
ठप्पा वाटसी मत्ता,ओरा टहटह इनल कव्वनादु जनता किन अपमान कीसोरे 
पेरके विइचसी हत्ता। 

फ्रांसीसी लेजिटिमिस्ट* लोरा उंदी हिस्सा ओसो “तरुण इंगलैंड”? 
इदे दृष्टिकोण पेश कित्ता 

ओरा शोषण तरीका पूंजीपति वर्ग ता शोषण तरीका तुकू अलग मंता 
इंजोरे, सामंतवादीर बद परिस्थिति लोप्पा शोषण कियानोर, अवु इनपड़े 
अलग मत्तांग इंजे पाइना आतांग इंदानदु मरंगिंतोर। शासन लोप्पा आधुनिक 
सर्वहारा वर्ग ता बदे पिस्वल हिल्ले इंजी साबित कीयनास्के ओरु आधुनिक 
पूंजिपति वर्ग ओराए सामाजिक पिस्वल ता अनिवार्य संतान आंदू इंजी 
मरंगिंतोर। 

इदे आयवा तम्मा आलोचना ता प्रतिक्रियावादी स्वरूप किन ओरू 
वेल्ले कम मक्की कींतोर। अद्रामासी पूंजीपति वर्ग खिलाफ ओरा सबसे 
बेहरा आरोप पूंजीवादी शासन लोप्पा उंदी पाइना समाज-व्यवस्था किन 
मोदोल तिंची तेहकसी वाटना लेक्कटा वर्ग पुट्ठा मंता। 

पूंजीपति वर्ग किन अदु सर्वहारा वर्ग किन पुट्टि किया मंता इंजी 
आयवा अदु क्रांतिकारी सर्वहारा वर्ग ता निर्माण किया मंता इंजी ज्यादा 
शिकायत मंदिंता। 

अदिनके राजनीतिक व्यवहार लोप्पा ओरु मजदूर वर्ग खिलाफ 
इस्तेमाल कीयना सब्बे दमनकारी कार्रवाई ना समर्थन कींतोर। रोज ता 
पिस्वल लोप्पा तम्मा बेहरा-बेहरा पोंगड़िंग कीसोर मत्तेकाई उद्योग कुना 
जादूई मर्रा (काल्पनिक मर्रा) तल अरता सोना ता पंडिंग पेहकला काजे, 
ऊन, चुकंदर ता चीनी (साखर) ओसो आलू तिंची बनेमाता स्पिरिट ता 
व्यापार कियाला काजे ओरु सच्चाई, जीवा कीयना ओसो सम्मान ता सौदा 
कियाला हमेशा तैयार मंदिंतोर।*९ 

पुरोहित ओसो जमींदार लोर किन वरोनकु वरोना साथ मंता अद्रमे 
पुरोहिती समाजवादी ओसो सामंती समाजवाद रेंडासी पुटतास्केडले साथी 
मंदिंतोर। 

ईसाई लोरा त्याग तुन समाजवाद ता रूप हियानादु सबसे हल्को काम 
मंदिंता। ईसाई धर्म निजी सम्पत्ति, मर्मिंग ओसो राज्य खिलाफ राय हीवो या? 
इविना बदला ते अदु दान-पुण्य ओसो गरीबी, ब्रह्मचारी, शारीरिक तप, मठ- 
निवास ओसो माता लेक्कटा चर्च ते दायना उपदेश हीता। ईसाई समाजवाद 
सिर्फ पवित्र जल आंदू, इदिन कुन हिदकिसी मंजी पादरी लोर अमीर लोकुरा 
कंद्रेमासी मत्ता गुंडे ता शुद्धिकरण कींतोर। 


१*ङदु मुख्य रूप ते जर्मनी पोर्रो लागू आंता अगा भू-सम्पत्तिधारी रईस ओसो युंकर» 
तम्मा जमीन ता बेहरा हिस्सा पोर्रो तम्मा प्रबन्धकर्ता लोरा संगे खेती कियाला वेहिंतोर, इदे 
आयवा बेहरा स्तर ते चुकंदर तल शक्कर पंडना (चुकंदर उंदी कचनार माटी लेक्कटा माटी 
आंदू) ओसो आलू तिंची स्पिरिट बने कीयना रोजगार वेने कींतोर। ब्रिटेन ता ज्यादातर धनी 
लोर इचोन कंजुस आत्ताद हिल्ले मति ओरु वेने बद्रम न्यूनाधिक संदिग्ध ज्वाईट-स्टॉक 
कम्पनिंग ता प्रवक्ता लोरा लोप्पा तम्मा पोरोल वाटसी लगान ता घटेमासोर मत्ता आमदनी 
किन पूरा कीयना इंदानदु समझेमातोर। (888 ता अंग्रेजी संस्करण लोप्पा एंगेल्स ना 
नाट।) 

(ख) निम्नपूंजीवादी समाजवाद 


पूँजीपति वर्ग सिर्फ सामंती धनी वर्ग ता पिस्वल तुने आयवा अदु आधुनिक 
पूँजीपति वर्ग ता पुरखा नोर इत्तेके मध्य युग ता बर्गर ओसो सुडला किसान 
भू-स्वामी किन वेने मापसिता। उद्योग ओसो वाणिज्य रूप ते अल्पविकसित 
मत्ता देश कुना लोप्पा इव रेंडासी वर्गकु इंजे वेने बेरसोर मत्ता पूँजीपति वर्ग 
संगे-संगे बद्रमाई ताका मंतांग। 

आधुनिक सभ्यता पूरा विकास आसी मत्ता देश कुना लोप्पा 
निम्रपूंजीपतिरा उंदी पूना वर्ग पुट्टत्ता, अदु सर्वहारा ओसो पूंजीपति वर्ग नड़मा 
उंगसोर मंता अनि पूंजीवादी समाज ता उंदी पूरक अंग लेक्का खुद किन 
हमेशाए साबित कीसोर मंता। मति होड़ ता चक्की ते गुंडा पोयसी इद वर्ग 
ता अलग-अलग सदस्य बनेमासी सर्वहारा वर्ग लोप्पा शामिल आसोर 
दांतोर, आधुनिक उद्योग ता विकास आयना संगे ओरू वेने गर्रे वांतोर अनि 
आधुनिक समाज ता उंदी स्वतंत्र अंग लेक्का इनपड़े खत्म आत्तास्के, 
कारखानांग, खेती ओसो वाणिज्य लोप्पा ओवरसीयर, नाजिर, दूकानदार 
लोरा लेक्का जागा एतिंतोर। 

फ्रांस लेक्काटा देश कुना लोप्पा इत्तेके आधा से ज्यादा आबादी 
किसान लोर मत्ता जागा ते लेखक पूंजीपति वर्ग खिलाफ सर्वहारा वर्ग ता 
समर्थन कींतोर। ओरू पूंजीवादी शासन-व्यवस्था ता तम्मा आलोचना लोप्पा 
सुडला किसान ओसो निम्नपूंजीपतिरा मानदंड कुना इस्तेमाल कीयनादु 
स्वाभाविक मत्ता, मजदूर वर्ग ता समर्थन ते इद्रम ताए नड़मा ता वर्ग कुना 
दृष्टि-बिंदु ते तेदानोर। निम्न पूंजीवादी समाजवाद ता उत्पत्ति इद्रमे आत्ता। 
सिर्फ फ्रांस लोप्पाने आयवा इंगलैंड लोप्पा वेने इदे धर्म ता नेता लोर मुन्ने 
मत्तोर। 

समाजवाद ता इद शाखा किन लागू कियानोर आधुनिक उत्पादन 
परिस्थितिंग ना अन्तरविरोध ता वेल्ले गहराई ते विश्लेषण कित्तोर। 
अर्थशास्त्री लोरा पोंगड़िंग ना पर्दाफाश कित्तोर। मशीनकुना इस्तेमाल ओसो 
श्रम-विभाजन ता विनाशकारी परिणाम, पूंजी ओसो भूमि मुट्रामेंड लोकुरा 
कैदे केंद्रित आयना, अति-उत्पादन ओसो संकट, इव सब्बे किन ओरू 

अखंडनीय रूप ते चिह्नित कीतोर। निम्नपूंजीपति वर्ग ओसो किसान लोरा 
बर्बादी, सर्वहारा वर्ग ता खराब स्थिति, उत्पादन लोप्पा अराजकता, धन 
वितरण लोप्पा असमानता, वरोर-दूसरोर किन खत्म कियाला काजे राष्ट्र 
नड़मा औद्योगिक युद्ध, पाइना नैतिक बंधन कुन देहतना, पाइना पारिवारिक 
संबंधकु ओसो पाड़ना जातिंग ना विघटन ता बगिल इशारा कित्तोर। 

अदिनके मना सकारात्मक उद्देश्य लोप्पा इद्रम ता समाजवाद उत्पादन 
ओसो विनिमय ता पाड़ना साधन कुन, अविन संगे पाड़ना सम्पत्ति-संबंध 
कुन, पाइना समाज किन ओसो उंदी बेरा निल्पी कीयना इंजी आल्सिंता, 
लेवेके उत्पादन ओसो विनमय ता आधुनिक साधन किन मुन्ने देहची वाटता 
ओसो इव साधन कुना संगे अविना देगना अनिवार्य मत्ता पाइना सम्पत्ति- 
संबंध कुना पंजा ने हियाना इंजी आल्सिंता। रेंडासी रकम ते इद समाजवाद 
प्रतिक्रियावादी ओसो कल्पनावादी मंदिंता। 

अदिना आखरी माटाः- उद्योग किन ताकी कियाला काजे कार्पोरेट 
शिल्प-संघ बने कीयना, खेती लोप्पा पितृसत्तात्मक संबंध बने कीयना इंजी 
मत्ता। 

आखरी ते निर्मम ऐतिहासिक वास्तविकता मनोगत नशा रेयसी, 
समाजवाद ता इद रूप तन्ना-तन्नाए खत्म आता। 


(ग) जर्मन लेवेके “सही” समाजवाद 


फ्रांस समाजवादी ओसो कम्युनिस्ट साहित्य, सत्ता लोप्पा पूंजीपति वर्ग ता 
दबाव ते पुटुसी मत्ता साहित्य, अदिना खिलाफ ताकना संघर्ष ता बारे ते 
वेहिंता, अदु जर्मनी लोप्पा सामंती निरंकुशता खिलाफ ताकना पूँजीपति वर्ग 
लड़ाई शुरूए आसी मत्तास्के तत्ताद मत्ता। 

जर्मन दार्शनिक, उचुन वियर लेक्कटा दार्शनिक लोर, साहित्यिक 
रुझान वाले लोकुर अद साहित्य किन वेल्ले गिर्दा ते मानेमात्तोर। ओरू सिर्फ 
अद साहित्य फ्रांस तल जर्मनी वासी मत्ता, इत्तेके फ्रांसीसी सामाजिक 
परिस्थितिंग ओरा संगे वायोंग इंजी मरंगतोर। जर्मन सामाजिक परिस्थिति 
ना सम्पर्क ते इद फ्रांसीसी साहित्य तन्ना पूरा तात्कालिक व्यावहारिक महत्व 

किने पोहता अनि विशुद्ध साहित्यिक रूप ग्रहण कित्ता। 8वी शताब्दी ता 
जर्मन दार्शनिक लोरा कोंडा ते पहली फ्रांसीसी क्रांति ता मांग “व्यावहारिक 
तर्क बुद्धि” सामान्य मांग विड़टसी दूसरा बाताले हिल्वा मत्ता, क्रांतिकारी 
फ्रांसीसी पूंजीपति वर्ग ता इच्छा ता बारे ते ओरा दृष्टिकोण शुद्ध इच्छा, 
अनिवार्य इच्छा, साधारण रूप ते सही मानवता ता इच्छा ना नियम कुना 
प्रतिनिधी मत्ता। 

जर्मन साहित्यकार लोर सिर्फ फ्रांस ता इव पूना विचार कुन तम्मा 
प्राचीन दार्शनिक सावधानी पूर्वक शांति स्थापित कीयना काम मत्ता। लेवेके 
तम्मा दार्शनिक दृष्टिकोण तुन विड़चवा लेवा अव फ्रांसीसी विचार कुन लागू 
कीयनाद मत्ता। 

इद काम तुन विदेशी भाषा तल अनुवाद किसी पूरा कित्ताद मत्ता। 

भिक्षु लोर प्राचीन मूर्तिपूजा ना शास्त्रीय ग्रंथ रासिस मत्ता 
पांडुलिपींग(कैदे रासिस मत्ता कापिंग) पोर्रो बद्रम कैथोलिक संत लोरा 
अंगड़म ता पिस्वल बारे ते रास्तोर इंदानदु सब्बे तोर पुत्तादे मंता। जर्मन 
साहित्यकार लोर अपवित्र फ्रांसीसी साहित्य संबंध ते इदिना उल्टा कित्तोर। 
तम्मा दार्शनिक पोंगड़िंग कुन मूल फ्रांसीसी नियम कुना पोर्रो रास्तोर। 
उदाहरण तुकू मुद्रा ता आर्थिक क्रिया ना फ्रांसीसी आलोचना ता नियम पोर्रो 
रास्तोर-“मानवता ता अलगाव” ओसो पूंजीवादी राज्य ता फ्रांसीसी 
आलोचना संगे-“सामान्य श्रेणी ना सिहांसन” लेक्कटवु रासस्तोर। 

फ्रांसीसी ऐतिहासिक आलोचनांग पेरके इव दार्शनिक वाक्यंग ना 
शुरूआत, ओरू “कार्य दर्शन”, “सही समाजवाद”, “समाजवाद ता जर्मन 
विज्ञान”, “समाजवाद ता दार्शनिक आधार”, इद्रमे ओसो उचुक पोरोलकु 
तास्तोर। 

इद्रमे फ्रांसीसी समाजवादी, कम्युनिस्ट साहित्य तुन बिल्कुले कमजोर 
बने कीसितोर। जर्मन कैदे अरसी अवु उंदी वर्ग ता विरुद्ध दूसरा वर्ग ता 
संघर्ष किन वेहनदु विइसता, अदिनके ओरकुन “फ्रांसीसी एकांगीपन” पोर्रो 
काबू कित्ताद मंता ओसो सही जरूरत कूना आयवा सही ता जरूरत कुना 
प्रतिनिधित्व कीतोम इंजी समझेमाता। सर्वहारा वर्ग हितकुना आयवा मानव 
स्वभाव हितकुनाए प्रतिनिधित्व कित्तोर। इवु बदे वर्ग ता हिल्लेंग, इविना बदे 

अस्तित्व हिल्ले, इवु सिर्फ वड़िय ते मंदाना दार्शनिक ओसो कल्पना-लोक 
ता प्राणी(जीव) आंदू| 

इद जर्मन समाजवाद तन्ना स्कूल पिल्ला ता काम किन वेल्ले गंभीरता 
ते पोयता अनि इद्रम ता बेहरा दुकान पुड़ियता सामान लेक्का प्रशंसा कित्तादु 
तीरम-तीरम तन्ना बेहरोर बुद्धीजीवि इंदना पोल्लो किन त्याग कित्ता। 

सामंती धनी ओसो निरंकुश राजतंत्र खिलाफ जर्मन पूंजीपति वर्ग 
ओसो खासकर परसिया ता पूंजीपति वर्ग संघर्ष-दूसरा माटा ते उदारतावादी 
आंदोलन - वेल्ले गंभीर आत्ता। 

अद्रमासी “निज्जमता” समाजवादीर किन वेल्ले लेट राजनीतिक 
आंदोलन मुन्ने तम्मा समाजवादी मांग तासाना मौका दोरकता- उदारतावाद, 
प्रतिनिधित्व मूलक सरकार, पूंजीवादी होड़, पूंजीवादी प्रेस-स्वतंत्र, पूंजीवादी 
कानून, पूंजीवादी स्वतंत्रता ओसो समानता लेक्काटविन वाटसियाना ओसो 
इदु पूंजीवादी आंदोलन तिंची ओरकिन बदे फायदा आयवा नुकसान आयार 
इंजी वेहतोर। जर्मन समाजवाद कालम गइसना संगेने फ्रांसीसी आलोचना 
इत्तेके आधुनिक पूंजीवादी समाज ता पिस्वल, अदिना आर्थिक परिस्थितिंग 
ना ओसो अदिना अनुसार मत्ता राजनीतिक विधान ता इत्तेके इंजे एवनल 
जर्मन दोरकी किसी मत्ता पिस्ता संघर्ष ता लक्ष्य लेक्का पूर्वकल्पना किसी 
ताकना राजनीतिक विधान कुना आलोचना किन मरंगता। 

जर्मन निरंकुश सरकार कुन, ओरा पादरी लोर, प्रोफेसर लोर, देहाती 
रईस ओसो नौकरशाह लोर किन खतरनाक पूंजीपतिरा खिलाफ 
समाजवाद उंदी बेहरा हथियार दोरकता लेक्का आस मत्ता। 

इव सरकारकु अद कालम ते जर्मन विद्रोही मजदूर लोर किन हंटर 
(कोड़ा) ओसो टूटांग ना कैता डोज हीता पेरके ओरा काजे उंदी मिंगता गोली 
लेक्का मत्ता। 

इद्रमे बेगा इद “सच्ची” समाजवाद जर्मन पूंजीपतिरा खिलाफ लड़ाई 
ते सरकार कुना हथियार बनेमाता, अगा सीधा-सीधा उंदी प्रतिक्रियावादी 
स्वार्थ, जर्मन चुआ(सुव्वा) ता पन्ने ना हित कुना प्रतिनिधित्व कित्ता। 6 वी 
शताब्दी ता उंदी अवशेष मत्ता जर्मन निम्नपूंजीपति वर्गे, बारबार रकरकम ता 

रूप पोयसि तेदसोरो वात्ताद मंता, अगाटा वर्तमान अवस्था ना वास्तविक 
सामाजिक आधार वेने इदे आंदू। 

इद वर्ग तुन बचे किसी तासना जर्मन ता वर्तमान अवस्था किन बचे 
किसी तासमूड़ांता। पूँजीपति वर्ग ता औद्योगिक ओसो राजनीतिक प्रभुत्व, 
उंदी बगिल पूंजी ता संकेन्द्रण ओसो दूसरा बगिल क्रांतिकारी सर्वहारा वर्ग 
ता उदय, अदिना विनाश ता खतरा जरूर पुट्टि कींता। “सच्चा” समाजवाद 
उंदे काड़ी ते रेंडु पिट्टेंग हौकसोर मत्ता लेक्का दिससोर मत्ता। अदिन काजे 
“सच्चा” समाजवाद उंदी महामारी लेक्का फैलेमाता। 

जर्मन समाजवादिर तना जीवा ता “शाश्वत सत्य” किन बेसता गेत्तेंग 
करिसी किसी, ताना पोरो पाटा लेक्का बेसता भाषा ता पुंगार सजे कीसि 
रोगी भावुकता ता एर ते मुइंदी कीसि हाटुम ते तत्ता अस्के तना माल 
अस्सानोर बच्चोनो वात्तोर अनि वेल्ले माल अस्समूड़ाता।। 

जर्मन समाजवाद तन्ना बगिल तल ज्यादा से ज्यादा निम्नपूंजीवादी 
चुव्वा ता पन्ने ता प्रतिनिधि बनेमायना तना नौकरी स्वीकार कित्तोर। 

जर्मन समाजवादिर जर्मन राष्ट्रए आदर्श राष्ट्र ओसो जर्मन ता बेकार 
चुव्वा ता पन्ने आदर्श मानेय इंजी घोषणा कित्तोर। वीर आदर्श मानेय ना हर 
अपराध काजे उंदी मकसी मत्ता, उच्च, समाजवादी व्याख्या हीतोर, इदु 
सच्चाई तुकू इनपड़े उल्टा मत्ता। ओरु साम्यवाद ता “क्रूर विनाशकारी” 
रुझान ता सीधा विरोध कीयना ओसो सब्बे वर्ग संघर्ष कुना सर्वोच्च ओसो 
निष्पक्ष आज्ञा ता उल्लंघन लेक्का घोषित कीयना एवनल एवतोर। जर्मनी 
लोप्पा इस्सल (847) समाजवादी ओसो साम्यवाद साहित्य पोरोल ते प्रचार 
आयनाविना लोप्पा वेल्ले कम किन विइचसी बाकी सब्बे साहित्य इदे गंदा 
ओसो नुकसानदायक साहित्य लोप्पा वांता।** 


° «सन 848 ता क्रांतिकारी उर्रा वड़ियु पूरा बेकार रुझान कुन खत्म कित्ता अनि 
अदिना समर्थक लोरा समाजवाद लोप्पा बाधा वाटाना इच्छा किन दूर कित्ता। इद रुझान ता 
प्रमुख ओसो प्रतिष्ठित प्रतिनिधि हेर कार्ल ग्रून मत्तोर। (॥990 ता जर्मन संस्करण लोप्पा 
एंगेल्स ना नोट।) 

रुढ़ीवादी लेवेके पूंजीवादी समाजवाद 


पूँजीवादी समाज तुन बचे किसी तासला काजे पूंजीपति वर्ग ता उंदी हिस्सा 
समाज ता गलत विचार कुन जेक कियाला आल्सिंता। 

अर्थशास्त्री, दानवीर, मानवतावादी, मेहनतकश वर्ग पिस्वल ता 
परिस्थिति तुन सुधरे कियानोर, दान कीयनोरा काजे व्यवस्था कियानोर, 
पशु-रक्षा समितिंग ना सदस्य, दाइंगो बंद कीयना ता कट्टर समर्थक, हर 
कल्पनीय रकम ता सुडला-बेहरा सुधारक लेक्काटोर इद श्रेणी लोप्पा 
वांतोर। इदे आयवा इद्रम ता समाजवाद ता इद रूप किन पूर्ण प्रणालिंग 
लेक्का विकसित कित्ताद मंता। 

इद्रम ता समाजवाद ता उदाहरण ते माटू प्रूधों ना पुस्तक “दरिद्रता ता 
दर्शन! किन पोय्या परिंतोम। 

पूंजीवादी-समाजवादी समाज ता आधुनिक परिस्थिति ना पूरा फायदा 
एतला आल्सिंतोर, मति ओरु पुट्टी कित्ता अनिवार्य संघर्ष ओसो खतरा नल 
जेक मंजी। ओरू वर्तमान सामाजिक व्यवस्था किने तासला आल्सिंतोर मति 
तीना लोप्पा सिर्फ पूंजीपति वर्गे मंदाना, क्रांतिकारी सर्वहारा वर्ग मंदानायो 
इंजी आल्सिंतोर। पूंजीपति वर्ग सबसे पोरो स्तर ते मंदाना दुनिया तुने सबसे 
श्रेष्ठ दुनिया मानेमांतोरः पूंजीवादी समाजवाद इदे बेसता अवधारणा पोरो 
आधार आसी पूरा सामाजिक प्रणालिंग कुना रूप हींता। अदिनके पूँजीवादी 
समाजवादीर सर्वहारा वर्ग इद्रमत्ता व्यवस्था ता स्थापना किसी पूना 
येरूशलम ते एवियर इंजी आल्सिंतोर, इत्तेके ओरू सर्वहारा वर्ग वर्तमान 
समाज ता हंदिंग ना उल्लंघन कीयनायो इंजी ओसो पूंजीपति वर्ग ता बारे ते 
तम्मा सब्बे होंग वायना लेक्काटा विचार कुन किस ते वाटसियाना इंजी 
आल्सिंता। 

इद समाजवाद ता उंदी दूसरा वेल्ले व्यवहारिक अनि कम व्यवस्थित 
रूप हर क्रांतिकारी आंदोलन तुन मजदूर वर्ग दृष्टि ते अदु राजनीतिक सुधार 
संगे आयवा पिस्वल ता भौतिक परिस्थितिंग, आर्थिक संबंधकु कुना लोप्पा 
बदलाव संगेने बदे फायदा आयर इंजी तोहची अदिन दोड़ अरहला 

आल्सिंता। मति इद समाजवाद पिस्वल ता भौतिक परिस्थितिंग लोप्पा 
बदलाव संगे उत्पादन ता पूंजीवादी संबंधकुन क्रांति किसी खत्म कीयना 
इंजी आयवा इवे संबंध कुना पोर्रो आधार आसी प्रशासन लोप्पा सुधार संगे 
इत्तेके बदे वेने परिस्थिति ते पूंजी ओसो श्रम संबंध कुना लोप्पा बदलाव 
तव्वा लेवा परताचोन पूंजीवादी सरकार ता प्रशासन-खर्चा कम कींतांग, 
अविना प्रशासकीय कार्य तुन उचुन हल्को किसियाना संबंध कुन खत्म 
कीयना इंजी वेहिंता। 

पूंजीवादी समाजवाद सिर्फ भाषा ता उंदी आंकड़ा बनेमातास्केने 
हालनाचोन अभिव्यक्ति दोरकी कींता, लेवेके कीवो आंता। 

मुक्त व्यापारः मजदूर वर्ग ता फायदा काजे! संरक्षी शुल्कः मजदूर वर्ग 
ता कल्याण काजे! जेल-सुधारः मजदूर वर्ग ता फायदा काजे! पूंजीवादी 
समाजवाद ता आखरी ओसो गंभीर अर्थ वाले शब्द सिर्फ इदे आंदू| 

इदिना पीटो इद्रम मंताः पूंजीपति-पूंजीपति आंदुर, ओरू मजदूर वर्ग 
ताए फायदा काजे मंदिंतोर! 

3 
आलोचनात्मक-कल्पनावादी समाजवाद 


ओसो साम्यवाद 

इगा माटु हर महान आधुनिक क्रांति लोप्पा सर्वहारा वर्ग ता मांग तुन 
हमेशाए वेहता लेक्काटा बाब्योफ ओसो दूसरा लेखक लोरा काम लेक्का 
उप साहित्य ता चर्चा कीवोम। 

तन्ना वर्ग-लक्ष्य किन पूरा कियाला काजे सर्वहारा वर्ग ता पहली सीधा 
कोशिश सामंती समाज तुन तेहकिसी वाटनास्के कित्ता। अस्केटा सर्वहारा 
वर्ग अविकसित मत्ता कारण ते, अदिना मुक्ति काजे अद कालम ते मत्ता 
पूंजीवादी युग तल पुट्टना जरूरी आर्थिक परिस्थिति ना कमी मत्तांकु इव 
कोशिशकु असफल आत्तांग। सर्वहारा वर्ग ता इव प्रथम आंदोलन संगे-संगे 
पुटुत्ता क्रांतिकारी साहित्य अनिवार्य रूप ते प्रतिक्रियावादी चरित्र ता मत्ता। 
अदु सार्वभौमिक अलगाव ओसो सामाजिक किन गंदा तरीका ते दोड़ रेयाना 
कोशिश कित्ता। 

संत-साइमन, फूरिये, ओवेन ओसो बाकी लोकुरा नियम कुना जन्म 
सर्वहारा ओसो पूंजीपति वर्ग संघर्ष पोर्रो वेहता शुरूआती अविकसित काल 
ते आसी मत्तांग। (अध्याय ॥: पूंजीपति ओसो सर्वहारा, हूड़ाटू)। इविन किन 
समाजवादी, कम्युनिस्ट नियमकु इंदा परमूड़ांता। 

इव नियम कुना संस्थापक तत्कालीन सामाजिक व्यवस्था लोप्पा वर्ग- 
विरोध ओसो विघटनशीन तत्व कुना क्रिया तुन हूड़िंतोर इंदानदिना पोर्रो बदे 
डावुट हिल्ले। मति ओरा दृष्टि ते सर्वहारा वर्ग इंजे वेल्ले सुडला पिल्ला 
लेक्का मत्ता इत्तेके तीना लोप्पा इंजे बदे ऐतिहासिक पेशकदमी हिल्वा मत्ता, 
स्वतंत्र राजनीतिक आंदोलन ता बदे क्षमत्ता हिल्वा वर्ग मत्ता। 

वर्ग विरोध ता विकास उद्योग विकास संगे कलियसी ताकिंता, अदिन 
काजे अद कालम ते मत्ता आर्थिक परिस्थिति ओरकिन सर्वहारा ता मुक्ति 
काजे आवश्यक भौतिक परिस्थितिंग हीवो आत्ता। अदिन काजे इव 
परिस्थितिंग पुट्टी कियाला तैयार मत्ता पूना सामाजिक विज्ञान ता, पूना 
सामाजिक नियमकुना तलाश कींतोर। 

ओरू ऐतिहासिक क्रिया ता जागा ते ओरा व्यक्तिगत आविष्कारक 
क्रिया एतना इंजी आल्संतोर। इतिहास तल पुटना सर्वहारा वर्ग ता मुक्ति 
परिस्थिति ना काम ओरु आल्सता परिस्थितिंग पूरा कियाना, सर्वहारा ता 
तीरम-तीरम ओसो तन्नाए पुटना वर्ग संगठन ता काम इव आविष्कारक कुना 
संगे विशेष रूप ते आविष्कार कित्ता समाज संगठन ता रूप एतना। ओरा 
दृष्टि ते वेने वायना कालम ता इतिहास ओरा सामाजिक योजनांग ना प्रचार 
ओसो ओरा व्यवहारिक अमल बनेमांता। 

तम्मा योजनांग तैयार कीयनास्के ओरु सबसे ज्यादा पीड़ित वर्ग 
मत्तांकु सबसे ज्यादा मजदूर वर्ग हितकुना ध्यान तासिंतोर। ओरा दृष्टि ते 
सर्वहारा वर्ग ता पिस्वल इत्तेके सबसे ज्यादा पीड़ित वर्ग आंदू। 

वर्ग-संघर्ष ता अविकसित परिस्थिति, खुद तन्ना वातावरण ता कारण 
ते इद्रम ता समाजवादी खुद किन सब्बे वर्ग-विरोध कुनल पोर्रो मत्ता लेक्का 
आल्सिंतोर। समाज ता हर सदस्य ना, सबसे ज्यादा सम्पन्न सदस्य वेने, 
परिस्थिति तुन सुधरे कियाला आल्सिंतोर। अदिन काजे ओरिन आदत मत्ता 
लेक्का वर्ग-भेद ता बारे आल्सवा लेवा पूरा समाज लोप्पा लेवेके खासकर 

शासक वर्ग तुन अपील कींतोर। बारांकु इत्तेके ओरू ओरा प्रणाली तुन उंदी 
बेरा समझेमाता पेरके समाज ता सर्वोत्तम संभव परिस्थिति काजे सर्वोत्तम 
संभव योजना कुन बद्रम हूड़ा परवा मंदिंतोर इंजी आल्सिंतोर? 

अदिन काजे सब्बे राजनीतिक, क्रांतिकारी कार्रवाहिंग किन ठुकरे 
कींतोर। तम्मा उद्देश्य तुन शांतिपूर्ण तरीका ते पूरा कियाला आल्सिंतोर, 
सुडला-सुडला प्रयोग किसी जरूर असफल आंतोर ओसो उदाहरण कुना 
पोर्रो आधार आसी तम्मा पूना सामाजिक संदेश हियाला हर्री पंडला 
आल्सिंतोर। 

वायना कालम ता समाज ता वड़िय ते मत्ता चित्रा सर्वहारा वर्ग वेल्ले 
अविकसित, अदिना परिस्थिति वेल्ले काल्पनिक धारणा ते मंदानास्के, 
समाज ता पुनर्निर्माण ता पहली स्वाभाविक इच्छा अनुसार मंदानास्के 
पंडमूड़ांता। 

मति इव समाजवादी ओसो कम्युनिस्ट प्रकाशन कुना लोप्पा 
आलोचना वेने उंदी तत्व मंदिंता। ओरु वर्तमान समाज ता हर सिद्धांत पोरो 
हमला कींतोर। अदिन काजे मजदूर वर्ग ता शिक्षा काजे ओरा लोप्पा वेल्ले 
मूल्यवान सामग्री मंदिंता। अविना लोप्पा वायना समाज ता बारे ते 
व्यावहारिक तरिकांग-इत्तेके शहर ओसो देश नइमा ता अंतर तुन खत्म 
कीयना, परिवार, निजी उद्योग ताकी कीयना, मजदूरी प्रणाली, सामाजिक 
संबंधकु बने कीयना, राज्य क्रिया सिर्फ उत्पादन ता निरिक्षण कियाला 
कीयना इंदाना प्रस्तावकु सब्बे वर्ग-विरोध कुन खत्म कीयना दिशा 
तोहितांग। इवु अद कालम ते तेदसोर मत्तांग, इव प्रकाशन कुना लोप्पा सिर्फ 
तम्मा सबसे शुरूआत, अस्पष्ट ओसो अनिश्चित रूप ते मानेमाताद मत्ता। 
अदिन काजे इव प्रस्तावकुना स्वरूप विशुद्ध काल्पनिक मत्तांग। 

आलोचनात्मक-कल्पनावादी समाजवाद, साम्यवाद ता महत्व ता 
इतिहास ता विकासक्रम संगे उलटा संबंध मंदिंता। आधुनिक वर्ग-संघर्ष 
बद्रम-बद्रम बेरसिंता, निश्चित आकार एतिंता, अद्रम-अद्रम इदु संघर्ष तल 
जेक नितसी मंदाना परिस्थिति ता, इद संघर्ष ता विरोध कीयना अंगड़म 
पोल्लो ना पूरा व्यवहारिक महत्व ओसो सैद्धांतिक योग्यता वेने खत्म आसोर 
दांता। अद्रमासी इव प्रणालिंग ना संस्थापक वेल्ले पोल्लोंग ने क्रांतिकारी 

मत्तोर, मति ओनगडल करियानोर हमेशाए प्रतिक्रियावादी संकीर्ण गुटे बने 
कित्तोर। सर्वहारा प्रगतिशील ऐतिहासिक विकास ता विपरित ओरू गुरु 
लोरा मूल विचार कुना संगे तुंडसी मत्तोर। अदिन काजे ओरू हमेशा वर्ग- 
संघर्ष किन बुद्धि हिल्वा लेक्का कीयना ओसो विरोधी वर्ग कुना संगे संबंध 
तासना कोशिश कियानोर। ओरू इंजे वेने तम्मा काल्पनिक सामाजिक 
व्यवस्थांग किन प्रयोगात्मक रूप ते व्यवाहार ते लागू कीयना, उंदी-रेंडु झुंड 
बने कींतोर, “गृह-उपनिवेश” “(H०९-C०।०॥।९५)” स्थापित कीयना, 
उंदी पूना “सुडला इकारिया”*० पूना येरुशलम ता इओडेसिमो संस्करण ता 
स्थापना ओसो इव सब्बे वड़िय ते मत्ता किलांग किन सही साबित कियला 
पूजींपतिरा विचार ओसो कै दोड़ मंदाला मजबूर आंतोर। तीरम-तीरम वीरू 
वेने पोर्रो वेहता प्रतिक्रियावादी रूढ़ीवादी समाजवादीरा श्रेणी ते वांतोर। वीरा 
लोप्पा अंतर सिर्फ वीरु ओरकिनकले एरा ज्ञान वेल्ले व्यवस्थापूर्ण मंदिंता 
ओसो वीरू तम्मा सामाजिक विज्ञान ता चमत्कारी ताकत पोर्रो कट्टर ओसो 
अंधविश्वास तासिंतोर। 

अदिनके मजदूर वर्ग ता हर राजनीतिक कार्रवाई ता वेल्ले विरोध 
कियानोर। ओरा हिसाब ते कार्रवाइंग सिर्फ पूना संदेश पोर्रो कोंडा पिहची 
विश्वास कीतांकु आतांग। 

इंगलैंड लोप्पा ओवेनपंथी चार्टिस्टो ना, फ्रांस लोप्पा फुरियेपंथी 
रिफार्मिस्ट? लोरा विरोध कियानोर। 


° * “फालांस्तेर” शार्ल फुरिए ना योजना पोरो आधार आसी मत्ता समाजवादी नाहकु 
मत्तांग। काबे तन्ना काल्पनिक-नगरी किन “इकारिया” पोरोल तासतोर, पेरके अमरीका ता 
तन्ना कम्युनिस्ट नार किन वेने ओरू इदे पोरोल ते केयनोर। (888 ता अंग्रेजी संस्करण 
लोप्पा एंगेल्स ना नोट!) 

ओवेन तन्ना आदर्श कम्युनिस्ट सोसाइटिंग किन (H०॥€९-८०।०१।९५) (गृह- 
उपनिवेश) इंदानोर। “फालांस्तेर” पोरोल फुरिये इंदानोर बनेकीसी मत्ता सार्वजनिक प्रसाद 
कुना पोरोल मत्ता।“इकारिया” काबे इनवल पंडसी मत्ता कम्युनिस्ट संस्थांग ना कल्पना-देश 
ता चित्र किन इंदानोर। (890 ता जर्मन संस्करण लोप्पा एंगेल्स ना नोट।) 

चार 
वर्तमान कालम ता विभिन्‍न 


विरोधी पार्टिग ना संबंध ते 
कम्युनिस्ट लोरा स्थिति 


दूसरा अध्याय लोप्पा मजदूर वर्ग ता वर्तमान कालम ता पार्टिग ना संगे, 
इंगलैंड ते चार्टिस्ट लोरा संगे ओसो अमेरिका ते एग्रेरियन रिफार्मर लोरा संगे 
मत्ता लेक्का, कम्युनिस्ट लोरा संबंध स्पष्ट कित्ताद मंता। 

कम्युनिस्ट मजदूर लोरा तत्कालीन लक्ष्य काजे लड़ेमांतोर, ओरा 
सामाजिक हितकुना रक्षा कीयना कोशिश कींतोर। मति वर्तमान ता 
आंदोलन लोप्पा ओरू इद आंदोलन ता वायना कालम ता वेने प्रतिनिधित्व 
कींतोर, अदिना रक्षा कींतोर। फ्रांस लोप्पा रूढीवादी ओसो उग्रवादी 
पूंजीपतिरा खिलाफ कम्युनिस्ट समाजवादी-जनवादीरा*' संगे एकता 
कींतोर। 

स्विट्जरलैंड ते ओरू रेडिकल कुना समर्थन कींतोरः मति इद पार्टी 
आपसी-विरोधी तत्व कुना संगे कलियसी बनेमाता इंदानदु मरंगवा लेवा 
ताना लोप्पा उचुन फ्रांसीसी रकम ता जनवादी समाजवाद मंता अनि उचुन 
उग्रवादी पूंजीपति रकम ता मंता। 


" *अद कालम ते इद पार्टी ता प्रतिनिधित्व संसग लोप्पा लेदू-रोले, साहित्य ते लुई 
ब्लां ओसो दैनिक पत्र ते 49 २९†०/॥९”2* कियानोर। समाजवादी-जनवाद पोरोल 
हियानोरा अनुसार जनवादी लेवेके जनतंत्रवादी पार्टी ता समाजवाद पोर्रो आधार आसी मत्ता 
हिस्सा ता निर्देशक मत्ता। (१888 ता अंग्रेजी संस्करण लोप्पा एंगेल्स ना नोट।) 

फ्रांस लोप्पा अद कालम ते बद पार्टी तन्ना किन समाजवादी-जनवादी पार्टी इंदानदु 
अदिना प्रतिनिधित्व राजनीतिक पिस्वल ते लेदू-रोले सो साहित्य लोप्पा लूई ब्लां कियानोर। 
इद्रमे अदु नेंडु वेने जर्मन समाजवादी-जनवाद तल इनपड़े अलग पार्टी मत्ता। 890 ता जर्मन 
संस्करण लोप्पा एंगेल्स ना नोट।) 

पोलैंड ते कृषि-क्रांति किन राष्ट्रीय आजादी ता पहली शर्त लेक्का 
ग्रहण कीयना ओसो 846 ते क्रैंको विद्रोह” ता मिरंगुड़ सुलगे कीयना पार्टी 
ता समर्थन कींतोर। 

जर्मन ते बस्के-बस्के अगा पूंजीपति वर्ग निरंकुश राजतंत्र, सामंती 
भूस्वामिरा ओसो निम्नपूंजीपतिरा खिलाफ क्रांतिकारी कार्रवाई कींता, 
अस्के-अस्के ओरु अदिना संगे कलियसी लड़ेमांतोर। 

मति ओरू मजदूर वर्ग किन सर्वहारा ओसो पूंजीपति वर्ग ता शत्रूतापूर्ण 
विरोध तुन स्पष्ट कीयला उचुन वेने रोमोर आंतोर। इद्रम कीतेके जर्मन 
मजदूर वर्ग पूंजीपति वर्ग तन्ना प्रभुत्व संगे अनिवार्य रूप ते लागू कीयना 
सामाजिक ओसो राजनीतिक परिस्थितिंग कुन तुरंत पूंजीपति वर्ग विरुद्ध, 
साधन लेक्का इस्तेमाल कियाला शुरू किया परिंता। इद्रम कीतेके जर्मन 
लोप्पा प्रतिक्रियावादी वर्ग ता तख्ता पलट कित्ता पेरके खुद पूंजीपति वर्ग 
खिलाफ तुरंते लड़ाई शुरू किया परमूड़ांता। 

खासकर जर्मन देश अनिवार्य रूप ते यूरोपीय सभ्यता ता वेल्ले उन्नत 
परिस्थितिंग लोप्पा इंगलैंड ता 7 वी शताब्दी ओसो फ्रांस ता 8वी शताब्दी 
तुकू ज्यादा उन्नत सर्वहारा वर्ग संगे आयाना पूंजीवादी क्रांति हरदे नितसी 
मत्तांकु कम्युनिस्ट लोर तीना पोर्रो खास ध्यान हींतोर। ओसो जर्मन ता इद 
पूंजीवादी क्रांति ताना पेरके तुरंते आयना सर्वहारा क्रांति ता सूचक मंदिंता 
अदिन काजे ध्यान हींतोर। 

संक्षेप्त ते कम्युनिस्ट लोर नालुंग बगिल वर्तमान सामाजिक ओसो 
राजनीतिक व्यवस्था खिलाफ हर क्रांतिकारी आंदोलन ता समर्थन कींतोर। 

इव सब्बे आंदोलन कुना लोप्पा ओरू प्रमुख सवाल लेक्का सम्पत्ति 
ता सवाल तुन अद कालम ते अदिना अंश ता विकास आयवेकाई सबसे मुन्ने 
तासिंतोर। 

आखरी ते ओरा नालुंग बगिल सब्बे देशकुना जनवादी पार्टिंग नड़मा 
एकता ओसो समझौता कीयना कोशिश किंतोर। 

कम्युनिस्ट लोर तम्मा विचारकु, उद्देश्य कुन मक्की कीयाना तम्मा 
उसूल कुना खिलाफ समझेमांतोर। ओरू खुल्लमखुल्ला ओरा लक्ष्य कुन 
पूरा वर्तमान सामाजिक परिस्थितिंग संगे साबित कियमूड़ांता इंजी ऐलान 

कींतोर। कम्युनिस्ट क्रांति ता वेर्री ते शासक वर्ग सांगतेके सांगी! सर्वहारा 
तुकू तम्मा बंधन कुन विड़चसी पोहतला काजे बाताले हिल्ले। जीड़ला काजे 
ओरा मुन्ने पूरा दुनिया मंता। 


दुनिया ता मजदूर उंदी आयमूठ! 

संदर्भ नोट्स 


१. कम्युनिस्ट लीग - सर्वहारा वर्ग ता पहली अंतर्राष्ट्रीय कम्युनिस्ट 
संगठन मत्ता। इदिन कामरेड मार्क्स ओसो एंगेल्स खुद पंडसी मत्तोर। इदु 
॥847 तल ।852 एवनल सक्रीय मत्ता। हूड़ाटू फ्रेडरिक एंगेल्स ना लेख, 
कम्युनिस्ट लीग ता इतिहास ता संबंध ते। 

2. इद इशारा फ्रांस लोप्पा 848 ता फरवरी क्रांति बगिल मंता। 

3. the red republicans (लाल गणतंत्रवादी) लंदन लोप्पा जून 
तल नवंबर 850 एवनल जार्ज जुलियन हार्नी प्रकाशित कित्ता उंदी 
साप्ताहिक पेपर मत्ता। अदिना अंत 27 तल 24 एवनल कम्युनिस्ट घोषणा 
पत्र ता संक्षिप्त रूप छपेमासी मत्ता 

4. इद इशारा पेरिस ता मजदूर 23 तल 26 जून848 एवनल पड़ियोर 
लेक्का लेड़ेमात्ता क्रांति बगिल मंता। इदिन फ्रांसीसी पूँजीपति वर्ग पक्काए 
पाश्चिक तरीका ते विहकीसितोर। इद सर्वहारा ओसो पूँजीपति नड़मा 
ताकता पहली महान गृहयुद्ध मत्ता। 

5 २०९ ऽ०<aiऽt९>> ('समाजवादी') - न्यूयार्क लोप्पा अक्तुबर 
॥87 तिंची मई 863 एवनल फ्रांसीसी भाषा लोप्पा छपेमायना साप्ताहिक 
पेपर। इद इंटरनेशल ता उतर अमेरिका संघ ता मुखपत्र वेने मत्ता। हेग कांग्रेस 
पेरके इद पत्र इंटरनेशल नगडल तना संबंध देहचिता। कम्युनिस्ट पार्टी ता 
घोषणा पत्र ता फ्रांसीसी भाषा लोप्पा अनुवाद इदे पेपर लोप्पा जनवरी-मार्च 
॥872 लोप्पा छपेमासी मत्ता। 

6. इद इसारा कम्युनिस्ट पार्टी ता घोषणा पत्र ता पहली रूसी 
संस्करण बगिल मंता। इदु ।869 लोप्पा जेनेवा लोप्पा छपेमासी मत्ता। 
कामरेड बाकूनिन इदिना अनुवाद किसी मत्तोर, अनुवाद कियानास्के 
बाकूनिन इचुन विषय किन बदले कित्तोर। इदिना लोप्पा आत्ता गलती कुन 
3882 ता संस्करण लोप्पा सुधरे कित्ताद मत्ता। इद अनुवाद कामरेड 

प्लेकानोव किसी मत्तोर। इद संस्करण रूस लोप्पा घोषणा पत्र लोप्पा मत्ता 
विचार कुन पक्काए बेरसी कित्ता। 

7.87 ता पेरिस कम्यून - मजदूर वर्ग ता पहली क्रांतिकारी सरकार 
8 मार्च तिंची 28 मई 87। एवनल ताकता सर्वहारा क्रांति ओसो ताना 
पेरके मजदूर वर्ग तानाशाही कालम तुन पेरिस कम्यून पोरोल ते पुंत्तोम। 
फ्रांस लोप्पा गृहयुद्ध, पोरोल ते मार्क्स रासता लेख पेरिस कम्यून ता 
इतिहास पोरो ने मंता, इदिना सारतत्व पोरो इगा विस्तारपूर्वक वेहत्ता मंता। 

8.इद इशारा “स्वतंत्र रुसी प्रैस” बगिल मंता। इद 'कोलोकोल' (घंटी) 
पोरोल ते पेपर छापे कींदूर। इद क्रांतिकारी जनवादी समाचार पेपर 
अलेक्सांद्र हार्जेन ओसो निकोलाई ओगार्योव छपे किंदूर। हार्जेन वाटता इद 
प्रिंटिंग प्रैस 865 एवनल लंदन ते मत्ता, पेरके अदिन जेनेवा बदली कित्तोर। 
7869 लोप्पा इदे प्रिंटिंग प्रैस लोप्पा कम्युनिस्ट घोषणा पत्र ता रूसी 
संस्करण छपेमात्ता। 

9. “नरोदनया वोल्या” (जनता ना आजादी) ता सदस्यलोर । मार्च 
88 ते राजा अलेक्सान्द्र द्वितीय किन हौक्सिंतोर। लेखक इद घटना पेरके 
बने मात्ता परिस्थिति पोर्रो चर्चा किया मंतोर। अदिना पेरके वात्ता राजल 
अलेक्सान्द्र तृतीय, नरोदनिया वोल्या लोरकिन वेरिसी गातचिना नगडल 
बाहर पेसवा मत्तोर। 

॥0. कोलोन लोप्पा कम्युनिस्ट लोरा पोर्रो मुकदमा - (4 अक्तुबर तल 
॥2 नवंबर 852 एवनल (कम्युनिस्ट लीग ता ॥ सदस्य लोरा पोर्रो प्रशिया 
सरकार झूठी मुकदमा ताकी कीत्ता। झूठा दस्तावेज ओसो झूठी गवाही पोरी 
आधार आसी विरा पोर्रो राजद्रोह आरोप वाटतोर। ताल मानेय किन तीन 
साल तिंची छह साल एवनल किला लोप्पा मंदना सजा दोरकता। अंतर्राष्ट्रीय 
मजदूर आंदोलन ता खिलाफ प्रशा ता पुलिस ता कार्रवाई किन मार्क्स ओसो 
एंगेल्स एक्सपोज किसितोर। (इदिना काजे एंगेल्स ता लेख 'कोलोन लोप्पा 
कम्युनिस्ट लोरा पोरो ताकना मुकदमा' ओसो मार्क्स ना लेख - कोलोन 
लोप्पा कम्युनिस्ट लोरा पोरो ताकना मुकदमा ता जांच, इंजी हूड़मुड़ आंता। 
कामरेड मार्क्स, एंगेल्स, पहला खंड, दूसरा भाग पेज नंबर 22 

॥. मार्क्स ओसो एंगेल्स 9वीं शताब्दी ता पांचवा दशक लोप्पा तना 
वेल्ले लेखकुना लोप्पा इद सिद्धांत ता वाख्या कित्तोर। इदिन बद्रम इगे 
वेहत्ता मंतायो, इदिन अंतर्राष्ट्रीय मजदूर संघ ता नियमावली ते वेने हूइमूइ 
आंता। 

॥2.इद भूमिका एंगेल्स मई 890 ते रास्तोर। अद दिया इंटरनेशनल 
ता पेरिस कांग्रेस (जुलाई 889) ता प्रस्ताव अनुसार वेल्लाए यूरोपीय ओसो 
अमेरिका देशकुना मजदूर लोर प्रदर्शन कित्तोर, हड़ताल ओसो रैलिंग 
कित्तोर। मजदूर लोर किन 8 घंटा काम ता दिया ओसो कांग्रेस ता प्रस्ताव ते 
मत्ता ओसो अन्य मांगकुन मजदूर लोर तोहत्तोर। अदिना पेरके ने सब्बे 
देशकुना मजदूर लोर हर साल मई ते सर्वहारा अंतर्राष्ट्रीय एकता दिवस 
ता रूप ते मानेमासेरे वात्तोर। 

73. कांग्रेसीय पोलैंड - पोलैंड देश ता अद हिस्सा बदिन 84-5 ते 
वियेना कांग्रेस ता निर्यण अनुसार पोलिस राजाना पोरोल ते रूस लोप्पा 
मिलेकीसिता। 

॥4. इद इशारा जार शाही उत्पीड़न खिलाफ 863-64 ते पोलिश 
राष्ट्रीय मुक्ति विद्रोह बगिल मंता। क्रांतिकारी पहलकदमी विड़सिता “लाल” 
पार्टी (सुडला पोलिश सामंत लोरा पार्टी) ता उड़कड़ बुद्धि कारण ते विद्रोह 
ता नेतृत्व अमीर जमींदार ओसो बेहरा पूंजीपतिरा कैदे हत्ता। वेर जार सरकार 
संगे फायदा आयना समझौता कियाना आल्सींदूर। 864 ता एद्दी कालम ते 
जार ता सैनिक लोर विद्रोह किन विहकिसीतोर। 

॥5. एंगेल्स कम्युनिस्ट पार्टी ता घोषणापत्र ता 2890 ता जर्मन 
संस्करण लोप्पा इद टिप्पणी किन शामिल कित्तोर, मति अदिना आखिरी 
वाक्य किन हटे कित्तोर। 

6. धार्मिक अभियान - ॥ वीं-3वीं सदी लोप्पा पूरब लोप्पा सैनिक 
उपनिवेशी अभियान ताकतांग, अदु पश्चिम ता सामंत सरदार लोर, बेहरा- 
बेहरा इतालवी व्यापारिर यरूशलम ता ईसाई चर्चकुन ओसो अन्य धार्मिक 
जागा कुन मुसलमान लोरा कैदल आजाद कियाना धार्मिक नारंग सगे ताकि 
कित्तोर। दुनिया पोरो तना राज स्थापित कियाला कंद्रेम आसि मत्ता 
कैथोलिक चर्च ओसो पोप इद्रम ता धार्मिक हमला कुना सिद्धांतकार ओसो 

प्रेरक मत्तोर। सामंत सरदार ताना मुख्य सैनिक शक्ति मत्तोर। सामंती 
अत्याचारकुनल आजादी दोरकियर इंजी आलसिसी किसान लोर वेने 
इदिना लोप्पा भाग एत्तोर। धर्म योद्धा (मुजाहिद) लोर तना अभियान कुना 
लोप्पा बद बद देश ते दायनुर अंग इसाई ओसो मुसलमान इरवुर किन लूटे 
कींदूर ओसो ओरा खिलाफ हिंसा ता इस्तेमाल कींदूर। वेर सीरिया, 
फिलस्तीन, तुर्की ओसो ट्यूनीशिया लेक्का मुसलमान देश इसाई देशकुन 
वेने गुलाम बने कियाना आलसिंदूर। मति पूर्वी भूमध्य सागर इलाका लोप्पा 
ओरा जीत लंबा टिके मात्ता हिल्ले। सांडे ने इद ओसो मुसलमान कैदे हत्ता। 

77. मार्क्स ओसो एंगेल्स तना आखिरी-आखिरी ते रास्ता लेखकुना 
लोप्पा “श्रम ता मूल्य” ओसो “श्रम ता दाम” ना जागा ते मार्क्स रासता 
सटीक शब्द इत्तेके “श्रम शक्ति ता मूल्य” ओसो “श्रम शक्ति ता दाम” इंदना 
शब्दकुना इस्तेमाल कित्तोर। इदिना काजे मार्क्स ता रचना - रोजी मजदूरी 
ओसो पूजी - काजे एंगेल्स रासता भूमिका किन हूड़ाटू। पहला खंड, पेज 
74-83॥ 

38. चुनाव कानून लोप्पा सुधार काजे ताकना आंदोलन पोरो इगा 
इशारा कित्तोर। हाउस आफ कामन्स जनता ना दबाव ता कारण ते 837 
लोप्पा इद सुधार तुन स्वीकार कित्तोर ओसो हाउस आफ लाईस जून 832 
ते तानकिन अनुमदोन हित्तोर। इद सुधार सामंती ओसो साहुकार धनी लोरा 
तानाशाही पूर्ण शासन खिलाफ मत्ता ओसो इद औद्योगिक पूंजीपति वर्ग ता 
प्रतिनिधिर काजे संसद ता द्वार खोले कित्ता। सर्वहारा वर्ग ओसो 
निम्रपूंजीपति वर्ग सुधार काजे संघर्ष कियाना मुख्य शक्तिकु मत्तांग मति 
उदारपंथी पूंजीपति वर्ग वेरकिन नाहड़े कित्तोर ओसो वेर किन वोट हीयना 
अधिकार दोरकताद हिल्ले। 

9. 660-689 - पुनर्स्थापना - इंगलैंड लोप्पा स्टुअर्ट राजवंश का 
दूसरा शासन काल ता पोरोल। 7वीं शताब्दी लोप्पाप अंग्रेज क्रांति इद 
राजवंश ता तख्तापल्ट कित्ता। 84-830 - पुनर्स्थापना - फ्रांस लोप्पा 
बूर्बो राजवंश ता दूसरा शासनकाल ता पोरोल। ॥830 जुलाई क्रांति 
सामंतलोरा ओसो पुरोहित लोरा प्रतिनिधित्व कियाना प्रतिक्रियावादी बूरो 
शासन ता तख्तापल्ट कित्ता 

20. लेजिटिमिस्ट (वैधतावादी) - 830 लोप्पा सत्ता तल रेहसित्ता 
“कानूनी” बूर्बो राजवंश ता समर्थकलोर। वेर बेहरा भू-सामंत लोरा हितकुना 
प्रतिनिधित्व कियानूर। मति उचुन लेजिटिमिस्ट सत्ता ते वात्ता आर्लिया 
राजवंश (830-848) ता विरोध ते मत्तोर, वेरकिन बेहरा वित्तीय पूंजी ता 
मालिक लोरा ओसो बेहरा पूंजीपतिलोरा समर्थन मत्ता, वेर बस्के-बस्के 
सामाजिक नारेबाजी कियानूर, लोकुर माटू पूंजीपति वर्ग ता शोषण तिंचि 
मिकिन बचे किंतोम इंजी तोहिंदूर। 

2.तरुण इंगलैंड - टोरी पार्टी ता ब्रिटिश राजनेता ओसो साहित्यकार 
लोरा उंदी ग्रुप। इदिना स्थापना 9वीं शताब्दी ता पांचवा दशक ता शुरूआत 
ते आत्ता। पूंजीपति वर्ग ता बेरसोरे मंता आर्थिक ओसो राजनीतिक शक्ति ता 
खिलाफ सामंती धनी वर्ग लोरो होंग किन प्रकट कियानस्के “तरुण 
इंगलैंड” ता नेतालोर मजदूर वर्ग किन तना प्रभाव ते वायला ओसो पूंजीपति 
वर्ग ता खिलाफ संघर्ष लोप्पा संगे कियाला काजे बेहरा-बेहरा नाहड़े 
कियाना पोल्लो कियानोर। 

22. युंकर - सुडला अर्थ ते पूर्वी प्रशा ता सामंती धनी वर्ग। व्यापक 
अर्थ ते जर्मन जागीरदार लोरा वर्ग। 

23. इद इशारा निम्मनपूंजीवादी गणतंत्रवादी जनवादी ओसो 
निम्नपूंजीवादी समाजवादिर बगिल मंता। वेर पेरिस लोप्पा 284।-850 
एवनल फ्रांसीसी समाचार पेपर (3 २९००९ (सुधार) ता नीति पोरो 
ताकिंदूर। वेर गणतंत्र ता स्थापना, जनवादी ओसो सामाजिक सुधारकुना 
समर्थन कियानोर। 

24. La R€f०"M€ मुन्नेटा टिप्पणी हूड़ाटू। 

25. फरवरी 846 लोप्पा पूरा पोलिश प्रदेशकुना लोप्पा राष्ट्र मुक्ति 
विद्रोह काजे तैयारी कित्ताद मत्ता। पोलैंड ता क्रांतिकारी जनवादी लोर 
(देम्बोव्स्की आदि) इद विद्रोह ता मुख्य नेताल लेक्का मत्तोर। मति पोलिश 
ता धनी वर्ग ता उंदी हिस्सा गद्दारी कित्तोर, अदेने प्रशियाई पुलिस विद्रोह ता 
नेतालोर किन गिरफ्तार कित्ता, अदेनके संगठित विद्रोह सिर्फ क्रैंकों लोप्पा 
जीइता बाकि जागा फैल आत्ता। अद इलाका 85 तल आस्ट्रिया, रूस 
ओसो प्रशा ता संयुक्त गुलाम मत्ता, 22 फरवरी ते अगा विद्रोही लोइ 

जीड़तोर। अगा ओरु राष्ट्रीय सरकार ता समथापना कित्तोर, सामंती जमींदार 
लोर किन हियाना सबे सुविधा कुन रद्द कियले आत्ता। मति मार्च 846 
लोप्पा क्रैंको विद्रोह किन विहकिसित्तोर। नंवबर 846 ते आस्ट्रिया, प्रशा 
ओसो रूस नड़मा उंदी समझौता आत्ता। इदिना अनुसार क्रैंको आस्ट्रिया 
साम्राज्य लोप्पा शामिल कित्तद मत्ता। 

अनुवादक ना बगिल तल 

॥-02 साल उमर ते मंदानास्केटल बेहरोर वड़कना पोल्लोंग केंजसोरे 
बेरसतान। बेरसोरे दायना संगे इव पोल्लोंग कुन पाटांग ओसो भाषण कुना 
लोप्पा वेने केंजा वात्ता। नन्ना सुडलास्केटल मंदाना नाटे ओसो नावा नालुंग 
बगिल ता वातावरण लोप्पा इद्रम ता बेहरा-बेहरा ओसो मावा रोज ता 
पिस्वल संगे जुड़ेमासी मत्ता पोल्लोंग केंजवा मत्तांकु, नावा लोप्पा इविन 
पुंदाना गिर्दा बेरससोर हत्ता। नावा काजे इव वेल्ले पूना पोल्लोंग मत्तांग। 

सिर्फ केंजसिए बदे पोल्लो तुन पुंदाला कोशिश कियाना वेल्ले 
मुश्किल मंता। बारांकु इत्तेके हर बेरा, हर विषय, हर सवाल ता जवाब 
हियाला काजे वरोर सही मानेय संगे मदांना मुश्किल मंता। अदिनके नन्ना 
उचुन पढ़ेमायला अनि रासिला करियतान। 

नावा इद यात्रा लोप्पा वेल्ले लोकुरा योगदान मंता। सबसे मुन्ने नावा 
यायाल मंता, अदु नाकिन कम से कम साईन कियानाचोन स्कूल करियाना 
इंजी सपना हूइता। मति अदिना सपना अदु हूड़ता लेक्का पूरा आया परवो 
आत्ता। बारांकू इत्तेके उंदी पेरके अरसी मत्ता इलाका ओसो नाटे स्कूल- 
कालेज पढाई ता रिवाजे हिल्ले। इदिनकु बेहरा समस्या गरीबी ते पिस्वल 
पिस्नदु मंता। 

इद्रम ता परिस्थिति ते मंदानास्के नावा पिस्वल लोप्पा वरोर गुरूजी 
वात्तोर, नावा जीवा ता 'दादाल', नावा गुरुजी। ओरु नाकिन ओरा वेल्ले 
कीमती समय तिंची नावा काजे समय तेंडानोर, नाकिन प्राथमिक शिक्षा 
हियानोर, नाकिन जीवा कियानोर। नावा जीवा गरे मत्ता 'मीना' दीदी नाकिन 
हिंदी भाषा रास्ला ओसो पढेमायला करिहत्ता। इदे आयवा 'गेड़ा ते ताकना 
स्कूल' ता वेल्ले योगदान मंता। इदे आयवा बच्चोनो दादा-दीदीरा योगदान 
मंता। इव सब्बे पुस्तकिंग अनुवाद कीसोरे ओर सब्बे तोरकिन नन्ना सुरता 
कींदान। ओरा लोप्पा बच्चोनो जन इंजे माकिन विडिसी हत्तोर। वेर सब्बेतोर 
इद यात्रा लोप्पा नावा संगे मंदानोर, ओसो वायना कालम ते वेने नावा संगे 
मंदानूरे। ओरा बारे ते बच्चोने पुस्तकिंग रासमुइ आयर। 

माटांग ओसो पाटांग लोप्पा केंजता पोल्लोंग, पुस्तक पढ़ेमायनास्के 
पुस्तक लोप्पा दोरकतास्के नावा गिर्दा तुकू हंदी हिल्ले आत्ता। नावा लेक्का 

पूना पोल्लोंग करियाला आल्सानोर ओसो केंजता पोल्लोंग कुन पुंदाला 
कोशिश कियानोर वेल्लेतोर मंतोर। मति पोरो नन्ना वेहता लेक्का हर बेरा, 
हर विषय, हर सवाल ता जवाब हियाला सही मानेय 'जीवा ता दादाल' 
दोरकना मुश्किल मंता। अदिनके इद साहित्य ता परताचोन हिंदी तिंची गोंडी 
भाषा ते अनुवाद कियाना इंजी आल्सतान। 
मावा गोंडी भाषा वड़कानोर आंध्रा, ओड़िशा, छत्तीसगढ़, महाराष्ट्र, 
मध्यप्रदेश, उतरप्रदेश लेक्कटा राज्यकुने अलग-अलग जागा ने पिस्सा 
मंतोर। अदिनके मावा गोंडी भाषा पोर्रो अलग-अलग राज्यकुना भाषांग ना 
वेल्ले प्रभाव मंता। नावा गोंडी पोरो हिंदी, मराठी ओसो छत्तीसगढ़ी ता प्रभाव 
ज्यादा मंता। अनुवाद कियानास्के नाकिन पूना शब्द बने कियाना वेल्ले 
कटला वात्ता, इत्तेके गोंडी लोप्पा पारिभाषिक शब्द कुन वेहाला शब्द हिल्ले, 
अदिनके वेल्ले शब्द हिंदी ता इस्तेमाल कित्तान। वायना कालम ते जनता 
लोप्पा हंजी ओसो ज्यादा गोंडी ता शब्दकु करियसी इदिन उचुन सुधरे कीमुइ 
आयर।मति भाषा ता प्राकृति अनुसार दूसरा भाषा तल शब्द पोयाए लागिंता। 
अनुवाद कियानास्के नन्ना अंग्रेजी ओसो हिंदी रेंडु पुस्तकिंग ना मदद 
एतित्तान। 
नावा इद कब्बड़ लोप्पा संगे-संगे ताकसोर मत्ता नावा जीवन साथी ना 
वेन्ने योगदान मंता। वीरु नाकिन इद काम कियाला गिर्दा कींतोर। नावा 
लोप्पा जीवा मत्तादु सुरता किसींतोर, नावा कै पोयसी ताकिंतोर। वीरू इदिन 
पुस्तक लेक्का डिजाईन कियाना ओसो प्रूफ कियाला मदद हित्तोर। 
इव सब्बे पुस्तकिंग जनता नड़मा ओयला काजे जंगोम प्रेस पोरोल ते 
उंदी प्रकाशन पोरोल हित्तोम। इद पोरोल मावा वीर पड़ियोर, गोंड जनता ना 
हीरो, गड़चिरोली भूमि ता मर्री वीर बाबूराव शेड़माके ना सेना तल पोयत्तोम। 
सब्बे शहीदीर किन सुरता कीसोरे इव सब्बे पुस्तकिंग इंजे मीवाव आत्तांग। 
इद यात्रा जारी मंदियर.... इव पुस्तकुना गोंडी अनुवाद, डिजाईन पोर्रो 
सब्बेतोरा सुझाव ओसो आलोचनाकुना वेल्ले जरूरत मंता। मीटू ओसो बदे 
पुस्तक ता अनुवाद कीतेके बेस आयर इंजी वेने सुझाव हीतेके बेस आयर। 
जीवा ता जोहार 
मीवा -जनी 

दुनिया ता मजदूर लोर उंदि आयमुट! 


सर्वहारा नगा पोहला काजे बद्दै हिल्ले, 
मति जीकला काजे पूरा दुनिया मंता। 
कार्ल मार्क्स 


